cyanic-selkie/wikianc huggingface dataset:
རིགས་བརྗོད་ཀྱི་སྒྲ།
རང་གི་ཚིག་ཟིན་ལ་རིགས་སྤྱི་ཞིག་གཙོ་བོར་སྟོན་པའི་སྒྲ། གཟུགས་ཞེས་བརྗོད་པའི་སྒྲ་ལྟ་བུ་དེའི་མཚན་གཞི།དུང་དཀར་ཚིག་མཛོད་ཆེན་མོ་༽ལས་བཏུས།
ར་རྒོད།
ར་རྒོད་(ཚན་རིག་གི་མིང་།: Hemitragus jemlahicus)ནི་འུ་འཐུང་སྲོག་ཆགས་ཀྱི་རིགས་གཅིག་རེད།
༡༩༠༥ལོ།
༡༩༠༥ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ལོངས་ཤོག--བོད་རིགས་སྤུན་ཟླ།
གཟིགས་དང་མཉམ་འབྲེལ་རྒྱལ་ཚོགས། རྒྱལ་རབས་ལོ་རྒྱུས་གཟིགས་དང༌། བདེན་པ་བོད་ལ་ཡོད་ཀྱང༌།། ཕམ་ཁ་བོད་པར་བྱུང་སོང༌།།
གསན་དང་མཉམ་འབྲེལ་རྒྱལ་ཚོགས།། རྒྱ་མིའི་རྒྱང་བསྒྲགས་གསན་དང༌། རྫུན་པ་རྒྱ་མིས་བཤད་ཀྱང༌།། རྒྱལ་ཁ་རྒྱ་མིར་ཐོབ་སོང༌།།
སོམས་ཤིག་འཛམ་གླིང་མི་མང༌།། བདེན་པའི་གཏམ་ལ་བསམ་ཞིག། བདེན་པའི་དཔང་པོར་ཕེབས་ཤོག། རྫུན་པའི་དཔང་པོར་གྱིས་ཤོག།
ལོངས་ཤོག་བོད་རིགས་སྤུན་ཟླ།། རང་དབང་བརྩོད་དུ་ལང་ཤོག། རང་བཙན་ལེན་དུ་ལང་ཤོག། རང་ཡུལ་ལེན་དུ་ལང་ཤོག། ཀི་ཧི་ཧི་བོད་རྒྱལ་ལོ། ཨོ་རྒྱན་ནས་བྲིས།
ས་སྐྱའི་ལེགས་བཤད་རྩ་འགྲེལ་
མཁས་པ་ཡོན་ཏན་མཛོད་འཛིན་པ།། དེ་དག་ལེགས་བཤད་རིན་ཆེན་སྡུད།། རྒྱ་མཚོ་ཆེན་པོ་ཆུ་བོའི་གཏེར། ། ཡིན་ཕྱིར་ཆུ་བོ་ཐམས་ཅད་འབབ། །
མཁས་པ་དག་ཡོན་ཏན་གྱི་མཛོད་འཛིན་པ་ཡིན་པས་དེ་དག་གིས་ལེགས་བཤད་རིན་པོ་ཆེ་དག་སྡུད་པར་བྱེད་དེ། དཔེར་ན་རྒྱ་མཚོ་ཆེན་པོ་ཆུ་ཡི་གཏེར་ཡིན་པའི་ཕྱིར་ཆུ་བོ་ཐམས་ཅད་དེ་ནས་དེ་ལ་འབབ་པ་ལྟར་རོ།  །     དེ་ལྟར་མཁས་པར་གྱུར་ནས་འབྲས་བུ་དམ་པ་དེ་མ་ཐག་ཏུ་འགྱུར་ཏེ། སྔོན་བྱུང་བ་མཉམ་ཡོད་ཀྱི་ཀུན་དགའ་ར་བ་ན། མགོན་མེད་ཟས་སྦྱིན་གྱི་བུ་མོ་མ་ག་ཏ་བཟང་མོ་བྱ་བ་ཡོད་པ་ལ། ཡུལ་ལྷོ་ཕྱོགས་ཀྱི་ཁྱིམ་བདག་གིས་སློང་བ་བཏང་བ་ལ། དེས་མ་བྱིན། ཕོ་ཉ་ཡང་ཡང་བྱུང་སྟེ། ཁྱིམ་བདག་གིས་སྟོན་པ་ལ་ཞུས་པས། སངས་རྒྱས་ཀྱི་ཞལ་ནས་བྱིན་ཅིག་གསུངས་ནས་བྱིན་པ་དང་བུ་མོ་ཁྱིམ་ཐབ་ཀྱི་གནས་སུ་སོང་བས་ཤིན་ཏུ་མ་དགའོ།    ། དེའི་ཉེ་དུ་རྣམས་ཀྱིས་ཁྱེད་ཅི་ལ་མ་དགའ་བྱས་པས། བདག་ལ་མ་དགའ་བ་མེད། འོ་ན་གཞོན་ནུ་མ་ངོ་རེ་གནག་བྱས་པས།དེས་ཁྱེད་ལ་ཞིང་མི་དགའ་བ་ཞེའོ། །  ཞིང་ཡོད་དེ་ཞིང་ཁོང་རེ་རེ་ལ་ཉིན་ལམ་འགའ་རེ་ཙམ་རེ་ཡོད་དོ། བུ་མོ་ན་རེ། དེས་ཅི་བྱ། འོ་ན་སྦྱིན་པའི་ཞིང་མི་འདུག དེ་ཡང་ཡོད་དེ་དྲང་སྲོང་འདི་སྙེད་དོ།  ། དེ་ཡིས་ཅི་རུང་། འོ་ན་གང་ཡིན། སྟོན་པ་སངས་རྒྱས་སོ། དེར་ཐམས་ཅད་བགྲོས་ཏེ། བུ་མོ་འདི་སྤྲོ་བསྲིང་བའི་ཆེད་དུ་འབོད་དོ།   ། ཞེས་གྲོས་བྱས་ཏེ། བུ་མོ་ལ་ཁྱོད་ཀྱི་སྟོན་པ་སྤྱན་དྲོངས་ཞེས་ཁས་བླངས་པས། བུ་མོ་ན་རེ། དེ་ལྟ་ན་ཁྱེད་ཀྱི་དགེ་འདུན་ལ་དྲང་བར་འོས་འི་ཡོ་བྱད་སྦྱོར་ཅིག ཁྱིམ་ཐབ་ལ་སོགས་པ་ཡིས་སྨྲས་པ། ད་དུང་སྦྱར་སྔ་སྟེ་ཟླ་བ་གཅིག་གི་ལམ་ཡོད་དོ། དེ་མི་ལྟོ་ཁྱེད་རང་སྦྱོར་ཅིགདེ་སྦྱར་བ་དང་། བུ་མོས་ཁང་བའི་ཡང་ཐོག་ནས་སྤོས་ཕོར་འཛིན་ཏེ་གསོལ་བ་འདེབས་པའི་ཚིག་གསལ་བར་གསོལ་ཏོ།  ། དེ་ཉིད་མཉམ་ཡོད་ཀྱི་དགེ་འདུན་ཐམས་ཅད་ཀྱིས་ཐོས་ཏེ།  སྟོན་པས་ཀུན་དགའ་བོ་ལ་བསྒོའོ།  ། དེས་དགེ་སློང་རྫུ་འཕྲུལ་དང་ལྡན་པ་རྣམས་ཚུལ་བཞིན་ལོངས་ཤིག་དེར་འགྲོའོ།  ། དེ་དང་མི་ལྡན་པ་ཐམས་ཅད་གྲོང་དུ་སོང་ཞིག་ཅེས་སྨྲས་སོ།   ། ཐམས་ཅད་ཀྱིས་དེ་ལྟར་བྱས་པ་ན་དགྲ་བཅོམ་པ་རྫུ་འཕྲུལ་མེད་པ་ཞིག་གིས་ཀྱང་ཚུལ་ཤིང་བླངས་སོ། ཁྱོད་ལ་རྫུ་འཕྲུལ་མེད་དོ། ། ཞེས་བརྗོད་པས། དེ་ན་རེ། ཁོ་བོས་སྤང་བར་བྱ་བ་ནི་སྤངས། རྟོགས་པར་ནུས་པའི་ཤེས་རབ་ནི་ཡོད་དེ། ད་ལྟ་ཉིད་དུ་བསྒྲུབས་པས་ཆོག་གི ཁྱེད་ཅུང་ཟད་བཞུགས་ཤིག་ཟེར་ཏེ་དེ་ཉིད་ཀྱིས་བསྒོམས་པས་རྫུ་འཕྲུལ་ཐོབ། བསྟན་པ་དད་དེ་དེ་ལྟ་ན་མཁས་པའི་རྟོགས་པར་ཤིན་ཏུ་མྱུར་བ་ཡིན་ནོ། དེ་ནས་ཐམས་ཅད་གཤེགས་པ་ན། ཤཱཀྱའི་སྲས་པོ་ཁ་ཅིག་ནི་གླང་བོ་ཆེ་ས་སྲུང་གི་བུ་ལ་ཞོན་ཏེ་འདུག ཁ་ཅིག་ནི་སྤྲིན་གྱི་ཤུགས་ཅན་ལ། ཁ་ཅིག་ནི་རི་བོ་སྤོས་ཀྱི་ངད་ལྡན་ལ། ཁ་ཅིག་ནི་རི་བོ་མ་ལ་ཡ་ལ་སོགས་པ་དུ་མའི་ཞོན་པ་དང་བཅས་ཏེ་ཡུལ་ལྷོ་ཕྱོགས་སུ་བྱོན་པ་ན། ཐམས་ཅད་དད་ཅིང་ཞུམ་པས། བུ་མོ་ལ་ཅི་ཁྱོད་ཀྱི་སྟོན་པ་འདི་ཡིན་ནམ། ཞེས་རེ་རེ་ནས་དྲིས་པས། དེ་ན་རེ། མ་ཡིན་ཏེ། འདི་ནི་བདག་ཅག་གི་སྟོན་པ་དེའི་ཤེས་རབ་ཅན་གྱི་མཆོག་ཤཱ་རིའི་བུ་ཞེས་བྱ་བ་ཡིན་ནོ།   ། ཞེས་བྱ་བ་ལ་སོགས་པ་དེ་བཞིན་དུ་རེ་རེ་ནས་བསྙད་དོ། དེའི་མཐར་སྟོན་པ་ཉིད་ཀྱི་འོག་ན་འདོད་པའི་ལྷ། སྟེང་ན་གཟུགས་ཀྱི་ལྷ། གཡས་གཡོན་ན་བྱང་ཆུབ་སེམས་དཔའི་ཚོགས་སྐུའི་གཡས་གཡོན་ཟུར་ནས་ལྷ་དང་མི་བསམ་གྱིས་མི་ཁྱབ་པས་མཆོད་པའི་བྱེ་བྲག་དུ་མས་མཆོད་པ་བྱེད་ཅིང་བྱོན་ནོ། དེའི་ཚེ་གྱོས་སྒྱུག་ལ་སོགས་པ་ན་རེ། ཁྱོད་ཀྱི་སྟོན་པ་འདི་ཡིན་ནམ་ཞེས་འདྲིའོ། ། བུ་མོས་སྨྲས་པ།བདག་གི་སྟོན་པ་འདི་ལག་སོ། ། ཞེས་བསྟན་པས། སྐྱེ་བོ་མ་ལུས་པ་དད་ཅིང་བཏུད། དེ་རྣམས་ལ་ཆོས་བསྟན་པས་འདུན་པར་བྱས་སོ།   ། འདི་ནི་མཁས་པར་གྱུར་པའི་སྐྱེ་བོ་ཡོན་ཏན་རིན་པོ་ཆེའི་བདག་ཉིད་ཅན་དག་གིས།ལེགས་པར་བཤད་པའི་འབྲས་བུ་བླ་ན་མེད་པ་དེ་བསྒྲུབ་པར་མི་དཀའ་བར་བསྟན་པ་ཡིན་ནོ། །
སྐྱེ་བོ་ཡོན་ཏན་ཡོད་མེད་པའི། ། བླང་དོར་བློ་གྲོས་ལྡན་པ་མཁས། ། རྡུལ་དང་འདྲེས་པའི་ལྕགས་ཕྱེ་རྣམས། ཁབ་ལེན་རྡོ་ཡིས་ལེན་པར་ཤེས། །
སྐྱེ་བོ་ཡོན་ཏན་ཡོད་པ་དང་མེད་པའི་བླང་དོར་ཤེས་པའི་བློ་གྲོས་ཅན་དག་མཁས་པ་ཡིན་ཏེ། རྡུལ་དང་འདྲེས་པའི་ལྕགས་ཕྱེ་རྡོ་ཁབ་ལེན་གྱིས་ལེན་ཤེས་པ་ལྟར་རོ། ལྷོ་ཕྱོགས་ཀྱི་རྒྱུད་ན་སྒྱུ་མ་མཁན་འཕྲུལ་འཁོར་གྱི་གནད་ལ་མཁས་པ་རྒྱལ་བོ་བྷེ་ཛི་དེ་ཝ་ཞེས་བྱ་བ་ཡོད་པ་དེའི་རྒྱལ་བོའི་ཁབ་ཀྱི་སྒོ་སྲུང་བྱེད་པ་ཤིང་་གི་མི་རེངས་དུ་མ་ཡོད་པ། སྐྱེ་བོ་གཞན་ནང་དུ་ཞུགས་ན། དེ་རྣམས་ཀྱིས་འཕྲུལ་འཁོར་གྱིས་ཕང་དུ་སྡོམ་པར་བྱེད་པ་དང་། ཐོ་བ་དང་དབྱུག་པས་བསྣུན་པར་ད། གཞན་ཡང་རྒྱལ་བོ་དེའི་དྲུང་ན་སྤྲེའུ་རལ་གྲི་འཛིན་པའི་སྐུ་སྲུང་ཡོད་པ་ཡིན་པས། ཕྱོགས་དེའི་བྲམ་ཟེ་ཞིག་གིས་ཟ་རྒྱན་ཤོར་ནས། དེ་གཞལ་བའི་ཆེད་དུ་ཕོ་བྲང་དུ་རྐུ་རུ་ཕྱིན་པ་ན། རྒྱལ་བོ་གཉིད་དུ་སོང་བའི་སྟེང་ན་སྤྲུལ་ཞིག་མཐོང་བ་དང་། དེའི་སྲུང་མ་སྤྲེའུ་དེས་ཀྱང་མཐོང་སྟེ། དེ་ལ་རལ་གྲི་བརྡེག་པར་གཟས་པ་ན། བྲམ་ཟེའི་རྐུན་པོ་དེས་མ་བཟོད་དེ།བདག་བསད་པ་ཅིར་འགྱུར། མིའི་བདག་པོ་འདི་རེ་ཕངས་སྙམ་སྟེ།     སྤྲེའུའི་རལ་གྲི་ལ་འཇུས་ཏེ་ཁུ་ཡིས་བཏབ་པས། རྒྱལ་བོ་གཉིད་སད་དེ་དེ་ལ་རྒྱུ་མཚན་དྲིས། དེས་ལེགས་པར་བསྙད་པས་རྒྱལ་བོ་མགུ་སྟེ། མཁས་པ་དགྲ་བོར་གྱུར་ཀྱང་བཟང་། བླུན་པོའི་གྲོགས་པོའང་དེ་ལྟ་མིན།    །   སྤྲེའུས་རྒྱལ་བོ་གསོད་པ་ལ། བྲམ་ཟེའི་རྐུན་པོས་བཟློག་ལ་ལྟོས།  ། ཞེས་སྨྲས་ཏེ། བྲམ་ཟེ་མགུ་བར་བྱས་སོ། །
ལེགས་བཤད་མཁས་པའི་བློ་གྲོས་ཀྱིས།། གོ་ཡི་བླུན་པོས་དེ་ལྟ་མིན། ། ཉི་མའི་འོད་ཟེར་ཤར་བ་ན། ། འབྱུང་བོའི་བྱ་རྣམས་ལོང་བར་གྱུར། །
ལེགས་པར་བཤད་པའི་དོན་རྣམས་མཁས་པས་གོ་བ་ཡིན་གྱི། བླུན་པོ་རྣམས་ཀྱིས་གོ་བར་མི་ནུས་ཏེ། ཉི་མའི་འོད་ཟེར་ཤར་བ་ན་གཞན་ལ་སིམ་པར་འགྱུར་གྱི། འུག་པ་སོགས་འབྱུང་བོའི་བྱ་རྣམས་ལོང་བར་འགྱུར་རོ།
ཤེས་རབ་ལྡན་པས་ཉེས་པ་དག། སེལ་བར་ནུས་ཀྱི་བླུན་པོས་མིན། ། ནམ་མཁའ་ལྡིང་གིས་དུག་ཅན་སྦྲུལ།།གསོད་པར་ནུས་ཀྱི་ཁཱ་ཏས་མིན། །
ཤེས་རབ་ཅན་གྱིས་ཉེས་པ་གང་ཡང་སེལ་ནུས་ཀྱི། བླུན་པོས་ཉེས་པ་སེལ་མི་ནུས་ཏེ། མཁའ་ལྡིང་གིས་སྦྲུལ་དུག་ཅན་གསོད་པར་ནུས་ཀྱི།ཁཱ་ཏས་གསོད་མི་ནུས་པ་ལྟར་རོ། སྔོན་བྱུང་བ་རྒྱལ་པོ་ཞིག་གིས། བློན་པོར་འོས་པའི་སྐྱེ་བོ་བརྟག་པའི་ཕྱིར་ཁྱེའུ་སྨན་ཆེན་པོ་ཞེས་བྱ་བ་ཞིག་ཡོད་པ་ལ་དྲེའུ་ཞིག་གསོ་བ་བཅོལ་ཏེ། དེ་ནས་དུས་རིང་མོ་ནས་གཞན་ཞིག་བརྐུ་རུ་བཏང་སྟེ། དེས་དེ་ཐོབ་པ་དང་། རྒྱལ་བོ་ཉིད་དེར་བྱོན་ཏེ། དེ་ལ་དྲེའུ་གླེང་བ་ན། གཞོན་ནུ་དེ་རང་གི་ཕ་ལ་ཞོན་ནས་བརྡེག་བཙོག་བྱེད་ཅིང་འདུག་གོ། དེ་ལ་རྒྱལ་བོས་ཁྱོད་འདི་ལྟར་ཅི་སྟེ་བྱེད་བྱས་པས། བདག་ཕ་འདི་འདུལ་བ་ཡིན་ཞེའོ། ། རྒྱལ་བོས་སྨྲས་པ། ཀྭ་ཡེ་འཇིག་རྟེན་ན་བཀུར་བར་བྱ་བ་ནི་བླ་མ་དཀོན་མཆོག་དང་ཕ་མ་ཡིན་ན། ཁྱོད་ཀྱིས་དེ་ལྟ་བུའི་སྤྱོད་པ་དོར་ཅིག དེ་ན་རེ།རྒྱལ་བོ་དེ་སྐད་མ་གསུང་། བཀུར་བར་བྱ་བ་ནི་བུ་ཡིན་གྱི་ཕ་མ་ཅི་སྟེ་ཡིན། དེ་ལ་རྒྱལ་བོས་ཕ་མ་དྲིན་ཆེ་བ་ལ་སོགས་པའེ་རྒྱུ་མཚན་དང་བཅས་ཏེ་ལན་བཏབ་པས། ཁྱེའུ་ན་རེ། ལྷ་དེ་ལྟ་ན་བདག་ཁོ་ནའི་ཕ་བཟང་ངམ། ཕ་ཡིན་པ་ཐམས་ཅད་བཟང་བ་ཡིན། རྒྱལ་བོ་ན་རེ། འཇིག་རྟེན་ན་གང་ཞིག་ཕ་ཡིན་པ་དེ་ཐམས་ཅད་བུ་བས་བཟང་བར་བྱ་དགོས་སོ།   ། ཁྱེའུ་དེས་དེ་ལྟ་ན་དྲེའུའི་ཕ་འདི་ལགས་པས། མིའི་བདག་པོ་འདི་སྣོམས་ཤིག་ཅེས་ཏེ་བོང་བུ་ཞིག་ཡོད་པ་རྒྱལ་བོ་ལ་གཏད་པས།ཁྱེའུ་དེའི་རིག་པ་ལ་མགུ་སྟེ་བློན་པོར་བསྐོས་པ་ཡིན་ནོ།
བློ་གྲོས་ཆེན་པོ་རྒུད་ན་ཡང་། ། ལྷག་པར་བློ་གྲོས་སྟོབས་ལྡན་འགྱུར།། རི་དྭགས་རྒྱལ་བོ་བཀྲེས་པ་ན། ། གླང་ཆེན་སྤྱི་བོ་མྱུར་དུ་འགེམས། །
བློ་གྲོས་ཅན་ཅུང་ཟད་རྒུད་ནའང་བློ་གྲོས་ལྷག་པར་སྟོབས་དང་ལྡན་པར་འགྱུར་ཏེ།སེང་གེ་བཀྲེས་པ་ན་གླང་བོ་ཆེ་གསོད་པ་ལ་ལྷག་པར་མྱུར་བ་བཞིན་ནོ། ། དེ་ཡང་ནགས་ཀྱི་ཕྱོགས་ཤིག་ན། སེང་གེ་རྡོརྗེ་ཞེས་པ་དང་། ཝ་དང་ལྕེ་སྤྱང་ཡོད་པ་ལས། སེང་གེ་བཀྲེས་ཤིང་ཡོད་པའི་ཚེ། གཉིས་པོ་ལ་ཟས་ཀྱི་རྣམ་པ་ཚོལ་བ་ལ་འབད་ཅེས་བསྒོ་ཡང་། གཉིས་པོས་མ་རྙེད་པ་ལས། དུས་གཅིག་ན་ཝ་ཡིས་གླང་བོ་ཆེ་དུང་རྣ་ཞེས་བྱ་བ་རྣ་བ་སོར་བཅུ་གཉིས་པ་གཅིག་དབེན་པར་གནས་པ་ལ། ཁྱོད་གང་དོན་དུ་གཉེར་བ་དེ་ངེད་གཙོ་བོས་སྦྱོར་རོ།   ། ཞེས་སྨྲས་པས། གླང་བོ་ཆེ་ན་རེ། བདག་གི་ལུས་ཀྱང་ཁྱོད་ལ་བསྟབ་པ་ཡིན་པས་ཁྱོད་ཅི་དགར་བྱེད་ཟེར། དེར་ཝས་ཁྱོད་ལ་ལུས་གཉིས་ཀྱི་འབྲས་སྦྱིན་དུ་གཞུག་གོ དེས་ཁྱོད་ཀྱི་ལུས་རྒྱས་པར་འགྱུར་ཞེས་སྨྲས་ནས། ཝ་སེང་གེའི་གམ་དུ་སོང་ནས་སེང་གེ་ལ་སྨྲས་པ། གཙོ་བོ་དུང་རྣ་ཞེས་པའི་གླང་བོ་ཆེ་བདག་གིས་བཀུག་ལ་ལུས་དབུལ་བར་བགྱིའོ་ཞེས་སྨྲས་སོ།   ། དེར་སེང་གེ་ཡིད་དགའ་ནས་དེ་བཞིན་དུ་བགྱིའོ།   ། ཞེས་བྱས་ནས་སེང་གེས་མཆེ་བ་བསྣུན་ནས་དུང་རྣའི་ལུས་དུམ་བུར་བྱས་སོ། །
མཁས་པ་བརྩད་ཅིང་མ་དྲིས་པ །དེ་ཡི་བར་དུ་གཏིང་མི་དཔོགས། ། རྔ་ལ་དབྱུ་གུ་མ་བསྣུན་པར། ། དེ་སྲིད་གཞན་དང་ཁྱད་ཅི་ཡོད། །
མཁས་པ་དག་ལ་བརྩད་ཅིང་དྲིས་པར་མ་བྱས་ན། དེ་ཉིད་ཡོན་ཏན་དཔག་ཏུ་མེད་ཀྱང་རང་གིས་དེའི་ཆ་ཤས་ཙམ་ཡང་རྟོགས་པར་མི་འགྱུར་ཏེ། རྔ་ལ་དབྱུ་གུས་མ་བརྡུང་བར་དུ་དེའི་མཚན་ཉིད་མི་ཤེས་ཤིང་གཞན་དང་འདྲ་བ་་ལྟ་བུའོ། །
རིག་པ་ནངས་པར་འཆི་ཡང་བསླབ།། ཚེ་འདིར་མཁས་པ་མ་གྱུར་ཀྱང་།། སྐྱེ་བ་ཕྱི་མར་བཅོལ་བ་ཡི། ། ནོར་ལ་རང་ཉིད་ལེན་པ་འདྲ། །
ནངས་པར་འཆི་བར་ཤེས་ནའང་རིག་པ་བསླབ་དགོས་ཏེ། ཚེ་འདི་ཉིད་དུ་མཁས་པའི་གོ་འཕང་མ་ཐོབ་ཀྱང་སྐྱེ་བ་ཕྱི་མ་ལ་འཐོབ་ངེས་པ་ཡིན་ཏེ།རང་གི་ནོར་གཞན་ལ་བཅོལ་བར་རང་ཉིད་ཀྱིས་ལེན་པ་དང་མཚུངས་པ་ཡིན་ནོ། །
ཡོན་ཏན་ལྡན་ན་སྐྱེ་བོ་ཀུན། ། མ་བསྡུས་པར་ཡང་རང་ཉིད་འདུ། ། དྲི་ལྡན་མེ་ཏོག་རྒྱང་རིང་ཡང་།  །  བུང་བ་སྤྲིན་གྱི་ཚོགས་བཞིན་འཁོར། །
ཡོན་ཏན་དང་ལྡན་ན་འཁོར་གྱི་སྐྱེ་བོའི་ཚོགས་རྣམས་ཀྱང་བསྡུ་མི་དགོས་པར་རང་ཤུགས་ཀྱིས་འདུ་བར་འགྱུར་བ་ཡིན་ཏེ། དྲི་ཞིམ་པའི་མེ་ཏོག་རྒྱང་རིང་དུ་གནས་ཀྱང་བུང་བ་རྣམས་སྤྲིན་ཚོགས་ལྟར་འདུ་བ་བཞིན་ནོ།
མཁས་པ་ཡོན་ཏན་དཔག་མེད་ཀྱང་། །གཞན་གྱི་ཡོན་ཏན་ཆུང་ངུའང་ལེན།། དེ་ལྟར་རྒྱུན་དུ་སྤྱད་པ་ཡིས། ། མྱུར་དུ་ཐམས་ཅད་མཁྱེན་པར་འགྲོ། །
མཁས་པ་དག་རང་གི་ཡོན་ཏན་མཐའ་ཡས་ཀྱང་། གཞན་གྱིཡོན་ཏན་ཅུང་ཟད་ཙམ་ཡང་བླངས་ནས། ཡོན་ཏན་དེ་ལྟར་རྒྱུན་དུ་སྤྱད་པར་བྱས་ནས། དེའི་འབྲས་བུ་མྱུར་དུ་ཐམས་ཅད་མཁྱེན་པ་སངས་རྒྱས་སུ་འགྲོ་པར་གསུངས་ཏེ། གང་ཟག་དེ་ལྟ་བུ་གང་ཕྱིན་པ་དེས། ཡོན་ཏན་ལ་བརྩོན་པ་མི་འདོར་བ་ཡིན་ཏེ། སློབ་དཔོན་ཀླུ་སྒྲུབ་ཀྱིས་རིག་པ་འཛིན་པའི་སྡེ་སྣོད་ནས་འབྱུང་བའི་ཐབས་ཀྱིས། ནམ་མཁའ་ལ་འགྲོ་བའི་ལོ་མ་བསྒྲུབས་ཏེ། ལོ་མ་གཉིས་བསྣམས་ནས། རྒྱ་མཚོའི་གླིང་ཕྲན་ཞིག་ལ། དྲང་སྲོང་གསེར་འགྱུར་གྱི་རྩི་ཤེས་པ་ཞིག་ཡོད་པ་དེའི་དྲུང་དུ་ཕྱིན་ནས། གསེར་འགྱུར་སློབ་པར་ཞུས་པས། དྲང་སྲོང་ན་རེ། གནས་དེར་ཕལ་ཆེར་གྱིས་བགྲོད་པར་དཀའ་བ་ཡིན་ན་ཁྱོད་ཇི་ལྟར་བྱས་ཤེའོ།   ། སློབ་དཔོན་གྱིས་ཤིང་ལོ་གཅིག་སྤས་ཏེ། གཅིག་བསྟན་ཏེ་ཤིང་ལོ་འདིའི་མཐུས་ཕྱིན་ནོ་བྱས་པས། དྲང་སྲོང་གི་བསམ་པ་ལ།འདིའི་ཤིང་ལོ་འདི་ཐབས་ཀྱིསཕྲལ་ལ།དེ་ནས་གསེར་འགྱུར་གྱི་རྩིའི་གདམས་ངག་བསྟན་པས་ཆོག ཤིང་ལོ་མེད་ཙ་ན་མིའི་ཡུལ་དུ་འགྲོ་མི་ནུས་སྙམ་སྟེ་བསླུ་སེམས་ཀྱིས་སྨྲས་པ། རིག་པ་རིག་པ་བརྗེ་བ་སྟེ།  ། རིག་པ་ནོར་གྱིས་བླུ་བའམ།། ཡང་ན་རིག་པ་བུ་ལ་སྦྱིན།  ། བར་བ་དོར་ནི་མ་ཡིན་ནོ། ཞེས་འབྱུང་པས། ཁྱོད་ཀྱི་ནམ་མཁའ་ལ་འགྲོ་བའི་ཤིང་ལོ་དེ་ང་ལ་བྱིན་ཅིག་ད་གཟོད་གསེར་འགྱུར་གྱི་རྩི་བསླབས་སོ་ཟེར་བ་ལ། སློབ་དཔོན་གྱིས་ཀྱང་ཟེར་བ་བཞིན་དུ་བྱས་ཏེ། གདམས་ངག་ལོབས་པ་དང་། ཕག་ན་ཡོད་པའི་ཤིང་ལོ་བསྣམས་ཏེ་འཕུར་ནས་འཛམ་བུ་གླིང་དུ་བྱོན་པ། གསེར་འགྱུར་གྱི་རྩིས་སེམས་ཅན་དུ་མ་ལ་ཕན་པ་རྒྱ་ཆེན་པོ་མཛད་དོ།།
མཁས་པ་ཤེས་རབ་ཀྱིས་བསྲུངས་ན། །དགྲ་བོ་མང་ཡང་ག་ལ་ཚུགས། ། འཕགས་རྒྱལ་གྱི་ནི་བྲམ་ཟེའི་བུ། ། གཅིག་བུས་དགྲ་བོའི་ཚོགས་ཀུན་བཅོམ། །
མཁས་པ་རང་གི་ཤེས་རབ་ཀྱིས་བརྟགས་ནས་བསྲུང་བར་བྱས་ན་དགྲ་བོ་མང་བོའི་གནོད་པས་མི་ཚུག་ཏེ། རྒྱ་གར་ན་འཕགས་རྒྱལ་ཞེས་བྱ་བའི་གྲོང་ཁྱེར་གྱི་བྲམ་ཟེའི་བུ་ཤེས་རབ་ཅན་གཅིག་གིས་དགྲ་བོའི་ཕྱོགས་མང་པོ་བཅོམ་པབཞིན་ནོ། །
བློ་ཆུང་གྲོས་ཉེས་འཁྲུགས་པའི་ཚེ། །བློ་ལྡན་ཐབས་ཀྱིས་བདེ་བར་གསོ།། ཆུ་ཀླུང་རྙོག་པས་ཆུད་གསན་པ། ། ཆུ་དྭངས་ནོར་བུས་དྭངས་པར་བྱེད། །
བློ་ཆུང་རྣམས་གྲོས་ཉེས་ནས་འཁྲུགས་པ་བྱེད་པའི་ཚེ། བློ་དང་ལྡན་པ་དག་གིས་ཐབས་སྣ་ཚོགས་ཀྱིས་བཅོས་ནས་བདེ་བར་གསོ་སྟེ། ཆུ་ཀླུང་རྙོག་པས་ཆུད་གསན་པར་བྱས་ན་ཆུ་དྭངས་ནོར་བུས་དྭངས་པར་བྱེད་པ་བཞིན་ནོ།།
མཁས་པ་ཇི་ལྟར་ཐབས་བརྡུགས་ཀྱང་། །བླུན་པོ་འཇུག་པའི་ལམ་མི་འགྲོ། ། ཆར་སྡོད་བྱིའུ་སྐོམ་ན་ཡང་། ། ས་ལ་འབབ་པའི་ཆུ་མི་འཐུང་། །
མཁས་པ་ལས་ཀྱི་དབང་གིས་ཐབས་ཇི་ལྟར་བརྡུགས་ཀྱང་། བླུན་པོ་རྣམས་འཇུག་པའི་ལམ་དུ་མི་འགྲོ་སྟེ། བྱིའུ་ཆར་འདོད་རྣམས་ཤིན་ཏུ་སྐོམ་པར་གྱུར་ཀྱང་། ས་ལ་འབབ་པའི་ཆུ་མི་འཐུང་བ་བཞིན་ནོ།།
ཤེ་རབ་ལྡན་པ་མགོ་སྐོར་ཡང་།། བྱ་བའི་ཆ་ལ་རྨོངས་མི་འགྱུར། ། སྲོག་ཆགས་གྲོག་མ་མིག་མེད་ཀྱང་།།མིག་ལྡན་གཞན་ལས་ལྷག་པར་མགྱོགས། །
ཤེས་རབ་དང་ལྡན་པ་དག་གཞན་གྱིས་མགོ་སྐོར་བྱས་ཀྱང་། བྱ་བ་གང་གི་ཆ་ལའང་རྨོངས་པར་མི་འགྱུར་ཏེ། སྲོག་ཆགས་གྲོག་མ་ལ་མིག་མེད་ཀྱང་། རང་གི་གཟུགས་སྟོབས་ལ་ལྟོས་པས་མིག་དང་ལྡན་པ་ཕལ་ཆེར་ལས་ལྷག་པར་མགྱོགས་པ་བཞིན་ནོ། ། ཡུལ་འཁོར་མོ་འཇིག་པ་ན་རྒྱལ་བོ་ངན་པ་བརྐམ་ཆགས་ཅན་འཁོར་འདབས་པས་ཀྱང་རང་གི་ལོངས་སྤྱོད་ཙམ་ཆེད་དུ་འཛིན་པ་ཞིག་ཡོད་པས། ཕྱོགས་དེ་ན་བྲམ་ཟེ་ཕྱུག་པོ་ཞིག་ཡོད་པ་དེ་ལ་སྔོན་གྱི་བསོད་ནམས་ལསགྲུབ་པའི་ཁྲོན་པ་ཞིག་ཁང་བའི་ཕུགས་སུ་བྱུང་སྟེ། དེ་ལས་ཅི་འདོད་པའི་ལོངས་སྨྱོད་བྱུང་ནས་ཤིན་ཏུ་འབྱོར་བར་ཡོད་པའི་ཚེ། བྲམ་ཟེ་ན་རེ། རྒྱལ་བོ་ལ་བསྙེན་བཀུར་བྱེད་ཅེའོ། ། བུ་མོ་ན་རེ། མི་ལེགས། རྒྱལ་བོ་འདིས་འདོད་པ་ཆེ་བས་ཁྲོན་པ་འཕྲོག་ཏུ་འོངས་ཤེའོ།  ། བྲམ་ཟེ་ན་རེ། དགོས་མེད་ཟེར་ཏེ་བསྙེན་བཀུར་བྱས་པས། རྒྱལ་ངན་དེའི་བསམ་པ་ལ་བྲམ་ཟེ་དེ་འབྱོར་བ་དང་འབྲལ་བར་སེམས་ཏེ། རང་གི་ཕོ་བྲང་དུ་ཚུར་ལོག་པ་དང་རྒྱལ་བོས་ཕོ་ཉ་བསྲིངས་པ་ན། ཀ་ཡེ་ཁྱོད་ཀྱི་ཁྱིམ་ན་ཁྲོན་པའི་ཆུ་ལེགས་པ་ཡན་ལག་བརྒྱད་ལྡན་ཞིག་ཡོད་པར་འདུག་གོ་ཞེས་ཐོས་ཀྱི། དེ་བདག་གི་ཁབ་ཏུ་ཞག་འགའ་གཡོར། དེ་ལྟ་མ་ཡིན་ན་ཁྱེད་ལ་བདག་ཆད་པས་གཅོད་དོ་ཞེས་མངགས་ཏེ་བཏང་ངོ་།   ། དོན་དེ་མངོན་གྱུར་པ་དང་བྲམ་ཟེ་དེ་ཤིན་ཏུ་སྐྲག་ཅིང་འགྱོད་དེ། ཀྱེ་མ་རྒྱལ་བོ་འདིས་ནི་རྣ་བར་མི་འོས་པར་གསུངས་པ་ཞིག་ན། ངེས་པར་ཁོ་བོའི་འབྱོར་བ་ཆེན་པོ་འདི་དང་འབྲལ་བར་བྱེད་དོ་སྙམ་ནས་ཡིད་འཁྲུགས་ཏེ། སེམས་ཀུན་ཏུ་རྨོངས་ཤིང་ཞུམ་པས་རང་གི་ཁྱིམ་ལ་སོགས་པའི་ཡོན་ཏན་ཡིད་ལ་བྱེད་ཅིང་འདུག་གོ ། དེའི་དུས་དེར་བྲམ་ཟེའི་བུ་མོ་ཞིག་ཡོད་པ་དེས་ཕ་ལ་རྒྱུ་མཚན་དྲིས་ཤིང་དེས་ཀྱང་བསྙད་པ་ན། བུ་མོ་དེས་མ་རངས་པའི་གད་མོ་དང་བཅས་ཏེ་ཕ་ལ་སྨྲས་པ། ཅི་ཡབ་རིག་པ་གསུམ་གྱི་ཕ་རོལ་ཏུ་ཕྱིན་པ་ཞིག་ན་དེ་ཙམ་གྱིས་ལན་ལ་རྨོངས་པའམ་ཞེའོ། ཕ་ན་རེ། བདེན་ན་སྔ་མ་གྲགས་པ་ཞིག་སྟེ་ངེས་པར་བདག་ཅག་ལ་གནོད་པར་འགྱུར་བའི་ངག་གོ་ཞེས་སྨྲ་བ་ན། བུ་མོ་ན་རེ། དེ་ལྟ་མ་ཡིན་ཏེ་ཁྲོན་པ་འབུལ་བར་ཁས་ལོངས། འོན་ཀྱང་ཁོ་བོས་ཕུལ་ཡང་ཁྲོན་པ་འགྲོར་མི་འཚལ་ཏེ། ཁོ་བོ་རྒྱལ་བོའི་ཁབ་ཏུ་འགྲོ་ན་ཕོ་ཉ་ཁྲོན་པ་ཞིག་དགོས་ཏེ་དེ་མ་བྱུང་ན་མི་འགྲོ་ཞེས་གླེང་བས། མིའི་བདག་པོ་ལ་འདི་སྐད་ཞུས། ནོར་གྱིས་ནོར་རྣསས་འགུགས་བགྱིད་ཅིང་། གླང་བོ་ཆེས་ཀྱང་གླང་ཆེན་ཏེ།   ། རྒྱལ་དབང་ཁྲོན་པའང་མངག་འཚལ་ལོ།  ། དེ་ནས་ཁྲོན་པ་འོངས་པར་འགྱུར།  །  ཞེས་སླར་སྲིངས་ཤིག་ཅེས་པ་དང་། རྒྱལ་བོས་ཕོ་ཉ་བ་དེ་ལ་དོན་ཇི་ལྟར་གྱུར་པ་བསྙད་དེ་ཚིགས་སུ་བཅད་དེ་བསྐུར་བས། ཁོས་རྒྱལ་ཕོའི་དྲུང་དུ་ཕྱིན་ནས་བརྗོད་པ་ལས། རྒྱལ་བོ་དེས་བློན་པོ་རྣམས་བསགས་ཏེ་ཁྲོན་པ་བང་ཆེན་ལ་ཐོང་ལ་བྲམ་ཟེའི་ཁྲོན་་པ་ཁུགས་ཞེས་བསྒོའོ། དེ་ལྟར་མིན་ན་ཁྱེད་རྣམས་ཀྱི་མགོ་བོ་གཅད་དོ་ཞེའོ། དེར་བློན་པོ་རྣམས་ཀྱིས་གྲོས་བྱས་པས་རྒྱལ་པོ་འདི་མུ་ཅོར་སྨྲ་བ་གདུག་པ་ཅན་ཞིག་འདུག་པས། འདི་མ་བསད་ན་མི་འོས་པའི་གཏམ་འདི་ལྟ་བུ་ད་དུང་ཟེར་དུ་འོང་བས་ཟེར་ཏེ་བསད་དོ།   ། དེར་རྒྱལ་བོ་ངན་སེམས་ཀྱི་བྱ་བ་མ་རྫོགས་པར་བྲམ་ཟེ་ཆད་པ་ལས་གྲོལ་བ་ཡིན་ནོ།།
བློ་གྲོས་ལྡན་པ་གཉིས་བགྲོས་ན།། བློ་གྲོས་ལེགས་པ་གཞན་འབྱུང་སྲིད།། ཡུང་བ་དང་ནི་ཚ་ལ་ལས། ། ཁ་དོག་གཞན་ཞིག་སྐྱེ་བར་འགྱུར།།
བློ་གྲོས་ཅན་གཉིས་བགྲོས་ནས་བྱ་བ་བྱས་ན་བློ་གྲོས་ལྷག་པར་སྐྱེ་ཞིང་ལེགས་པ་དག་འབྱུང་སྟེ། ཡུང་ང་སེར་པོ་དང་། ཚ་ལ་དཀར་པོ་གཉིས་ལས་ཁ་དོག་མཛེས་པ་གཞན་ཞིག་སྐྱེ་བར་འགྱུར་བ་ལྟ་བུའོ།།
ཁོང་མཛངས་བསོད་ནམས་བསགས་པའི་མི།། གཅིག་པུ་ཡིན་ཡང་ཀུན་ལས་རྒྱལ།། རི་དྭགས་རྒྱལ་བོ་སང་གེ་དང་། ། འཁོར་ལོས་སྒྱུར་ལ་གྲོགས་མི་དགོས། །
ཤེས་རབ་ཅན་ཁོང་མཛངས་ཤིང་བསོད་ནམས་བསགས་པའི་མི་རང་ཉིད་གཅིག་པུ་ཡིན་ནའང་ཀུན་ལས་རྒྱལ་བར་འགྱུར་ཏེ།   རི་དྭགས་ཀྱི་རྒྱལ་བོ་སེང་གེ་དང་།      འཁོར་ལོས་སྒྱུར་པའི་རྒྱལབོ་ལ་གྲོགས་མི་དགོས་པར་དགྲ་ལས་རྒྱལ་བ་བཞིན་ནོ།  །
ཁ་ལ་རོང་སྒོར་
དེ་སྔོན་སློབ་དཔོན་པདྨ་འབྱུང་གནས་མངའ་རིས་བརྒྱུད་ནས་ལྷོ་ཁར་ཕེབས་སྐབས་ལམ་རྒྱུད་འཁེལ་བའི་ལ་ཞིག་གི་མིང༌། གཙང་ཁུལ་དུ་ཡོད་དམ་སྙམ།
༼དུང་དཀར་ཚིག་མཛོད་ཆེན་མོ་༽ནས་བཏུས།
རི་བོང་།
རི་བོང་་(ཚན་རིག་གི་མིང་།: Lepus oiostolus)ནི་འོ་འཐུང་སྲོག་ཆགས་ཀྱི་རིགས་གཅིག་རེད།
སུང་ཅང་།
སུང་ཅང་(རྒྱ་སྐད།:宋江)ནི་༼ཆུ་ངོགས་གཏམ་རྒྱུད་༽ནང་གི་མི་སྣ་གཅིག་རེད།
ཁ་ལན་ཀན་གྱིས་བསྐོར་
༼དུང་དཀར་ཚིག་མཛོད་ཆེན་མོ་༽ནས་བཏུས།
བ་རག་ཨོ་པྰ་མ།
བ་རག་ཨོ་པྰ་མ་(སྤྱི་ལོ་༡༩༦༡ལོའི་ཟླ་བ་༨པའི་ཚེས་༤ཉིན་འཁྲུངས་པ་དང་)ཁོང་ནི་ཨ་མི་རི་ཁའི་ཆབ་སྲིད་མཁས་ཅན་ཞིག་རེད། ཁོང་ལ་སྤྱི་ལོ་༢༠༠༩ལོར་ནོར་བྷེལ་བྱ་དགའ་རག་པ་རེད།
ཕ་ཡུལ་དུ་ལོག་པ་དང་ཁྲེ་ཁ་ཀའོ་（Chicago）རུ་ལོག་པར་དགའ་སྤྲོ་ཚད་མེད་སྐྱེས། ཕ་ཡུལ་དུ་ལོག་པ་དངོས་གནས་སྐྱིད་བྱུང་། ཁྱེད་རང་ཚོས་མཐོང་བཞིན་པ་ལྟར། ང་ད་ལྟ་"རྐང་འཐེང་དུ་གྱུར་བའི་བྱ་གག་"ལྟ་བུའི་སྲིད་འཛིན་ཞིག་ཡིན། རྒྱུ་མཚན་ཡང་། ད་ནས་བདག་གི་བཀའ་བཀོད་ལ་ཉན་མཁན་མེད་པས་ཡིན། དེ་ནི་དཔེར་ན་ཚོགས་ར་འདིའི་མི་རེ་རེར་འདུག་སྟེགས་རེ་རེ་ཡོད་པ་ལྟ་བུ་རེད།
ང་དང་མེ་ཤིལ་（Michelle La Vaughn Obama）གཉིས་ཀྱིས། ཉེ་བའི་གཟའ་འཁོར་གཉིས་རིང་ཕྱོགས་སོ་སོ་ནས་འབྱོར་བའི་སྨོན་འདུན་དང་བཀྲ་ཤིས་བདེ་ལེགས་ཞུས་པ་རྣམས་ལ་ཡིད་འགུལ་ཆེན་པོ་ཐེབས་སོང་ཞེས་བཤད་རྒྱུ་ཡིན། དོ་ནུབ། ངས་རྣམ་པ་ཚོར་བཀའ་དྲིན་ཆེ་ཞེས་བཤད་འོས། ང་ཚོ་ཕན་ཚུན་ངོ་འཕྲད་མྱོང་མེད་སྲིད་ལ། བསམ་ཚུལ་ཡང་ཐ་དད་ཡིན་སྲིད་མོད། འོན་ཀྱང་། ཨ་རིའི་མི་རྣམས་ཀྱིས་བདག་ལ་བཟུང་བའི་བསམ་པ་རྣམ་དག་ལ་བཀའ་དྲིན་ཞུ། ཁྱེད་ཚོས་ང་རང་ཨ་རིའི་སྲིད་འཛིན་ཞིག་ལ་འགྱུར་དུ་བཅུག་པ་ཡིན་ལ། ཁྱེད་ཚོས་ང་རང་སྔར་ལས་བཟང་བའི་མི་ཞིག་ཏུ་བསྒྱུར་བ་ཡིན།  ང་རང་ལོ་ན་ཉི་ཤུ་ལྷག་ཡིན་སྐབས་ཁྲེ་ཁ་ཀའོ་ལ་སླེབས་ཤིང་། སྐབས་དེར་ངས་ད་དུང་རང་ཉིད་སུ་ཡིན་པ་དང་མི་ཚེའི་དོན་སྙིང་ལ་འཚོལ་ཞིབ་བྱེད་ཀྱིན་ཡོད། སྐབས་དེར་བདག་གིས་ལས་དོན་སྒྲུབ་ཡུལ་གནས་འདི་དང་ཐག་རིང་པོ་མེད་ལ། ཏག་ཏག་ཧྲང་ལམ་འདིའི་སྟེང་ནས་བདག་གིས་དད་འདུན་གྱི་སྟོབས་ཤུགས་དང་བར་ཆད་ལ་གདོང་གཏོད་པའི་ལ་རྒྱ་ཤེས་ཚོར་བྱུང་བ་ཡིན། ཕལ་བའི་མི་རྣམས་ད་གཟོད་མཉམ་འདྲིས་ཡང་དག་དང་མཐུན་སྒྲིལ་མཉམ་གནས་ཡོང་ལ། ང་ཚོས་ད་གཟོད་བཅོས་སྒྱུར་གཏོང་ཐུབ་པ་ངས་ཤེས་ཡོད། བདག་གིས་སྲིད་འཛིན་བྱས་པའི་ལོ་ངོ་བརྒྱད་ཀྱི་ནང་ལའང་སྔར་བཞིན་གནས་ལུགས་འདིར་ཡིད་ཆེས་བརྟན་པ་བཟུང་བ་ཡིན།
འདི་ང་རང་ཉིད་ཀྱི་དད་འདུན་ཙམ་མིན་པར་ཨ་རིའི་མི་ཡོངས་རྫོགས་ཀྱི་སེམས་སྒྲ་ཡིན། ཨ་རིའི་གཞན་དང་མི་འདྲ་བའི་ཁྱད་ཆོས་ནི་ང་ཚོར་སྔར་ལས་བཟང་བར་འགྱུར་བའི་ནུས་པ་ཡོད་པ་དེ་ཡིན།
རང་མོས་རང་དབང་གིས་འདེམས་བསྐོ་བྱས་པའི་སྲིད་འཛིན་ཞིག་གི་དབང་ཆ་སྲིད་འཛིན་རྗེས་མ་ལ་བརྒྱུད་སྤྲོད་བྱེད་པའི་གོ་རིམ་ནི་བརྟན་འཇགས་དང་སྒྲིག་རིམ་ཡོད་པ་ཞིག་ཡིན་ལ། འདི་ནི་ཧ་ཅང་གལ་ཆེན་རེད། ངས་ཐྲིམ་ཕུ་ལ། ངའི་ཆབ་སྲིད་ཚོགས་པས་ཐེངས་འདིའི་བརྗེ་བསྐོའི་གོ་རིམ་སྔོན་ཆད་སྲིད་འཛིན་པོ་ཧྲི་ཡིས་ང་ལ་དབང་ཆ་གཏད་པ་ལྟར་ཧ་ཅང་བརྟན་འཇགས་ཡིན་པར་ཁག་ཐེག་ནན་མོ་བྱེད་ཅེས་བཤད་པ་ཡིན། རྒྱུ་མཚན་ཡང་། ང་ཚོ་མི་རེ་རེ་ནས་དང་ཐོག་མ་འོངས་པར་ཨ་རིའི་སྲིད་གཞུང་ལ་ད་ལྟ་ང་ཚོ་འཕྲད་བཞིན་པའི་གནད་དོན་རྣམས་ཐག་གཅོད་པའི་ནུས་པ་ཡོད་པར་ཁག་ཐེག་བྱེད་དགོས་པས་ཡིན།
ཨ་རིའི་ལོ་རྒྱུས་ཀྱི་ཁྲོད་དུ། ནང་ཁུལ་གྱི་མཐུན་སྒྲིལ་ལ་གཏོར་བཤིག་ཐེབས་པའི་དུས་སྐབས་འགའ་རེ་བྱུང་མྱོང་ཞིང་། དུས་རབས་འདིའི་དུས་མགོ་ནི་ཨ་རིའི་སྤྱི་ཚོགས་ཀྱི་མཐུན་སྒྲིལ་ལ་འཇིགས་སྐུལ་ཐེབས་པའི་དུས་སྐབས་ཤིག་ཡིན། འཛམ་གླིང་གི་རྒྱལ་ཁབ་སོ་སོའི་འབྲེལ་བ་སྔར་ལས་ཇེ་དམ་དུ་སོང་ནའང་། སྤྱི་ཚོགས་ཀྱི་འདྲ་མཉམ་མ་ཡིན་པའི་གནད་དོན་སྔར་ལས་མངོན་ཆེན་དུ་གྱུར་ལ། འཇིགས་སྐུལ་རིང་ལུགས་ཀྱི་འཇིགས་སྐུལ་ཡང་སྔར་ལས་ཚབས་ཆེན་དུ་གྱུར་ཡོད། རྒྱུ་རྐྱེན་འདི་རྣམས་ཀྱིས་ཨ་རིའི་བདེ་འཇགས་དང་ཁྲིམས་ལུགས་ལ་ཉམས་ཚོད་ལེན་པར་མ་ཟད། ཨ་རིའི་མང་ཚོགས་ཀྱི་སྒྲིག་གཞི་ལའང་འཇིགས་སྐུལ་ཐེབས་ཡོད། འབྱུང་འགྱུར། ང་ཚོས་ཇི་ལྟར་དམངས་གཙོའི་འགྲམ་སློང་འདི་དག་དང་ལེན་བྱེད་པ་ནི། ང་ཚོས་ཡང་དག་པའི་སྒོ་ནས་མི་རབས་རྗེས་མ་ལ་སློབ་གསོ་སྤྲོད་ཐུབ་མིན་དང་། མུ་མཐུད་དུ་ལས་སྒྲུབ་ཀྱི་ལས་གནས་གསར་སྐྲུན་བྱེད་པ། ཨ་རིའི་རྒྱལ་ཁོངས་ཀྱི་བདེ་འཇགས་སྲུང་སྐྱོབ་བྱེད་པ་བཅས་ལ་འབྲེལ་ནས་ཡོད།
སྨན་བཅོས་ཉེན་སྲུང་གི་སྲིད་ཇུས།
མིག་སྔར། ཨ་རིའི་སྤྱི་ཚོགས་ཉེན་སྲུང་ལ་མ་ཞུགས་པའི་མི་གྲངས་སྡུར་ཚད་འབོར་ཆེན་མར་ཆག་ཡོད་ལ། སྨན་བཅོས་བདེ་སྲུང་གི་འགྲོ་གྲོན་གྱི་འཕེལ་ཚད་འདས་པའི་ལོ་ངོ་ལྔ་བཅུའི་ནང་གི་ཆེས་དམའ་བའི་ཚད་ལ་ལྷུང་ཡོད། གལ་ཏེ་མི་སུ་ཞིག་གིས་སྨན་བཅོས་ཉེན་སྲུང་གི་སྲིད་ཇུས་ཤིག་འདོན་ཐུང་ཅིང་། མ་ཚད་ལག་བསྟར་བྱས་པ་བརྒྱུད་སྲིད་ཇུས་གསར་བ་དེ་སྲིང་གཞུང་སྔ་མས་བཏོན་པའི་སྨན་བཅོས་ཉེན་སྲུང་བཅོས་སྒྱུར་དང་བསྡུར་ན་ཕན་ནུས་བླ་ལྷག་ཏུ་ཐོན་པ་བདེན་དཔང་བྱ་ཐུབ་པ། གང་ཐུབ་ཀྱིས་རིན་གོང་དམའ་མོས་ཨ་རིའི་རྒྱ་ཆེའི་མི་དམངས་ཡོངས་ལ་ཁྱབ་པར་བྱ་ཐུབ་ན། ངས་མངོན་གསལ་གྱི་སྒོ་ནས་སྨན་བཅོས་ཉེན་སྲུང་གི་སྲིད་ཇུས་གསར་པ་གང་དེར་རྒྱ་སྐྱོར་བྱ་ངེས།རིགས་རྒྱུད་དང་སྤོས་དམངས་ཀྱི་གནད་དོན།  ཨ་རིའི་སྲིད་འཛིན་འདེམས་བསྐོ་ཆེན་མོ་མཇུག་དྲིལ་རྗེས། འགའ་ཞིག་གིས་ཨ་རི་ནི་རིགས་རྒྱུད་ཕྱི་མའི་དུས་རབས་སུ་སླེབས་ཟིན་པར་སྙམ་ཡོད། འདི་འདྲའི་རིགས་རྒྱུ་མཉམ་འདྲེས་ཀྱི་རེ་སྨོན་དེ་བཟང་པོ་ཡིན་ནའང་དོན་དངོས་སུ་མངོན་འགྱུར་ཡོང་བ་སྲིད་མཐའ་ཙམ་ཡིན། མིག་སྔར། རིགས་རྒྱུད་ཀྱི་གནད་དོན་ནི་སྔར་བཞིན་སྤྱི་ཚོགས་ཁ་བྲལ་སློང་བྱེད་ཀྱི་གནད་དོན་ཆེན་པོ་ཞིག་ཡིན། ང་རང་མི་སྒེར་གྱི་ཉམས་མྱོང་ངོས་ནས་བལྟས་ན། དེང་སྐབས་ཨ་རིའི་སྤྱི་ཚོགས་ཀྱི་རིགས་རྒྱུད་ཀྱི་གནད་དོན་དེ་ལོ་ཉི་ཤུ་དང་སུམ་ཅུའི་སྔོན་དང་བསྡུར་ན་ལེགས་བཅོས་ཆེན་པོ་ཡོང་ཡོད། སྤྱི་ཚོགས་ཀྱི་ཡར་རྒྱས་དེ་སྡོམ་རྩིས་ཨང་ཀའི་ཁྲོད་ནས་མཚོན་པ་མ་ཟད། ཆབ་སྲིད་ཀྱི་འདུ་ཤེས་མི་འདྲ་བའི་ཨ་རིའི་གཞོན་རབས་རྣམས་ཀྱི་སྤྱོད་ཚུལ་འཛིན་སྟངས་ནས་ཀྱང་མཐོང་ཐུབ།  ཡིན་ནའང་། ང་ཚོའི་ལས་དོན་ནམ་ཡང་མཇུག་དྲིལ་མེད་ལ། ང་ཚོ་མི་རེ་རེ་ལ་ལས་དོན་མང་པོ་བསྒྲུབ་རྒྱུ་ཡོད། གལ་ཏེ་དཔལ་འབྱོར་གྱི་གནད་དོན་རེ་རེ་ནི་ཧུར་བརྩོན་ལྡན་པའི་ཨ་རིའི་འབྱོར་འབྲིང་གྲལ་རིམ་དང་རིགས་རྒྱུད་ཚོགས་པ་ཉུང་ཤས་བར་གྱི་འགལ་བར་བརྟེན་ནས་འགྲེལ་བཤད་བརྒྱབ་ན། རིགས་རྒྱུད་སོ་སོའི་བཟོ་པའི་གྲལ་རིམ་གྱིས་ལྷག་མའི་ངལ་རྩོལ་འབྲས་བུ་ཉུང་ཙམ་བརྩོན་ལེན་བྱེད་པའི་ཆེད་དུ་དཀའ་སྡུག་མང་པོ་མྱོང་དགོས་ཤིང་། ཕྱུག་པོ་རྣམས་ཀྱིས་གོམ་གང་མདུན་སྤོས་ཀྱིས་ཁོ་ཚོའི་ཁོར་ཡུག་ཆུང་ཆུང་དེར་འཇུག་པ་ཉུང་དུ་གཏོང་ངེས་ཡིན། གལ་ཏེ་ང་ཚོས་སྤོས་དམངས་ཀྱི་མི་རྒྱུད་ང་ཚོ་དང་མི་འདྲ་བ་ཙམ་གྱི་དབང་གིས་བྱིས་པ་འདི་དག་ལ་མ་འཇོག་བྱེད་པར་དང་ལེན་མ་བྱས་ན། དེ་ནི་ང་ཚོས་ཀྱང་ཨ་རིའི་མིའི་ཕྱི་རབས་པའི་རེ་བ་གཅོག་གིན་ཡོད་པ་རེད། རྒྱུ་མཚན་ཡང་སྤོས་དམངས་ཀྱི་མི་རྒྱུད་འདི་དག་གིས་མ་འོངས་པར་ཨ་རིའི་གླ་ཕོགས་ཁྱབ་ཁོངས་སུ་སྡུར་ཚད་ཆེན་པོ་འཛིན་པས་ཡིན།
ཁ་ལ་ཁུ་ནུ་ལ་དང་གདང་ལ་རི་རྒྱུད་
རི་རྒྱུད་སྔ་མ་དེ་ཕལ་ཆེ་བ་ཤིན་ཅང་དང་ཀ་ཤིསྨིར་འབྲེལ་མཚམས་སུ་ཆགས་ཤིང༌། བོད་ཁོངས་སུ་རི་དེའི་ཤར་རྒྱུད་ཀྱི་ཆ་ཤས་ཙམ་ལས་མེད། རི་རྒྱུད་འདི་དཔལ་མགོན་མཚེའུའི་བྱང་ངོས་སུ་ཁེལ་བའི་མུ་ལམ་ཅུང་གསལ་བ་སྟེ་དེ་ནི་ནུབ་བྱང་ནས་ཤར་ལྷོའི་མཚམས་སུ་བརྒྱུགས་ཡོད། དེའི་ཆ་སྙོམས་མཐོ་ཚད་རྒྱ་མཚོའི་ངོས་ལས་སྤྱི་ཁྲེ་དྲུག་སྟོང་ཡན་ཟིན་ཞིང་དེང་གི་འཁྱག་ཀླུང་ཡོངས་སུ་རྒྱས་ཐུབ་མེད་པའི་རི་བོ་ཞིག་ཡིན། རི་རྒྱུད་འདི་མུ་མཐུད་ཤར་དུ་དེད་ན་ལེ་ལག་ཤིན་ཏུ་མང་གཤིས་གཞུང་ཐིག་༨༥ཡས་མས་སུ་སླེབས་དུས་རི་རྒྱུད་ཧ་ལམ་ངོས་འཛིན་རྒྱུ་མེད་པ་ལྟ་བུར་སྣང་ཞིང༌། གཞུང་ཐིག༩༠ཉེ་འགྲམ་ནས་གདང་ལའི་རི་རྒྱུད་ཀྱི་སྣེ་ཟིན། དེ་ནི་བོད་དང་མཚོ་སྔོན་གྱི་སའི་དབྱེ་མཚམས་ལྟ་བུར་མཆིས། གདང་ལའི་རི་རྒྱུད་ཀྱི་ཞེང་ཚད་སྤྱི་ལེ་བརྒྱ་དང་ལྔ་བཅུ་ཡན་ཟིན་ཞིང༌། རི་ཁུལ་གྱི་འཕེལ་སྟངས་ལ་གཞིགས་ན་དེང་གི་འཁྱག་ཀླུང་ཡོད་པར་ངེས་སོ། །
བ་རག་ཨོ་པྰ་མ།
གྲངས་ཉུང་རིགས་རྒྱུད་ཀྱི་གནད་དོན།
ཆབ་སྲིད་ནི་ལྟ་ཚུལ་གྱི་འགྲན་སྡུར་ཞིག་ཡིན་ལ། དམངས་གཙོའི་སྒྲིག་གཞིའི་འཆར་འགོད་འདུ་ཤེས་ཀྱང་ཡིན། འོན་ཀྱང་། གལ་ཏེ་ཆབ་སྲིད་ཚོགས་པ་རེ་རེ་ལ་སྤྱི་ཚོགས་ཀྱི་ཐུན་མོང་ལྟ་ཚུལ་མེད་ཅིང་། བརྡ་འཕྲིན་གསར་པ་ལ་ཤེས་རྟོགས་བྱེད་མོས་མེད། འགྲན་ཟླས་བཏོན་པའི་བསམ་འཆར་གནས་ལུགས་དང་ལྡན་པ་རྣམས་ལ་ངོས་ལེན་མི་བྱེད། ཚན་རིག་གི་སྒྲུབ་བྱེད་ལ་བརྟེན་ནས་བློ་རིག་ལྡན་པའི་སྒོ་ནས་བསམ་གཞིགས་མི་བྱེད་ན། རྩོད་གླེང་དེ་ཡི་ཁྲོད་དུ་ཉན་མཁན་མེད་པར་འགྱུར་ལ་ཕྱོགས་གཉིས་ནས་ཐུན་མོང་གི་ལྟ་ཚུལ་དང་མཐུན་ཐབས་འབྱུང་མི་སྲིད།
ཁ་ལ་ཁུ་ནུ་ལ་དང་གདང་ལ་རི་རྒྱུད་
༼དུང་དཀར་ཚིག་མཛོད་ཆེན་མོ་༽ནས་བཏུས།
བ་རག་ཨོ་པྰ་མ།
ཁོར་ཡུག་སྲུང་སྐྱོབ།
གལ་ཏེ་ང་ཚོས་སྔར་ལས་ཧུར་བརྩོན་གྱིས་ཁོར་ཡུག་སྲུང་སྐྱོབ་ཀྱི་བྱེད་ཐབས་མ་སྤྱད་ན། ང་ཚོའི་ཕྱི་རབས་པ་རྣམས་ལ་ཡང་བསྐྱར་ཁོར་ཡུག་གི་འགྱུར་ལྡོག་ལ་བགྲོ་གླེང་སྤེལ་བའི་དུས་ཚོད་མེད་པར། ཁོར་ཡུག་འགྱུར་ལྡོག་གིས་བསླངས་བའི་མཇུག་འབྲས་ངན་པ་སྟེ། རང་བྱུང་གནོད་འཚེ་དང་དཔལ་འབྱོར་འཕེལ་རྒྱས་ཀྱི་མཚམས་ཆད་པ། ཁོར་ཡུག་གིས་དཀའ་ངལ་ཐེབས་པའི་མི་དམངས་ཀྱིས་དཀའ་ཁག་གཡོལ་ཐབས་འཚོལ་བ་སོགས་ཀྱི་གནད་དོན་ཐག་གཅོད་བྱེད་པར་བྲེལ་བར་འགྱུར་ངེས། ད་ལྟ། ང་ཚོས་ཇི་ལྟར་ཆེས་ལེགས་པའི་ངང་ནས་ཁོར་ཡུག་འགྱུར་ལྡོག་གི་གནད་དོན་ཐག་གཅོད་པར་བགྲོ་གླེང་སྤེལ་འོས། ཡིན་ནའང་། གལ་ཏེ་ང་ཚོས་ཁོར་ཡུག་གི་གནད་དོན་ཡོད་པར་རྩ་བ་ནས་ཁས་མ་བླངས་ན། དེ་ནི་མི་རབས་རྗེས་མ་རྣམས་ལ་ངོ་རྒོལ་བྱས་མས་མི་ཚད། ལོ་རྒྱུས་ཀྱི་སྔོན་ཐོན་མི་སྣ་རྣམས་ཀྱིས་གསར་སྐྲུན་འཚོལ་ཞིབ་དང་དངོས་ཡོད་གནས་ཚུལ་ཐག་གཅོད་པའི་སྙིང་སྟོབས་ལ་ངོ་རྒོལ་བྱས་པ་རེད།
འཇིགས་སྐུལ་འཇབ་རྒོལ།
འདས་པའི་ལོ་ངོ་བརྒྱད་ཀྱི་རིང་། ཕྱི་ཕྱོགས་ཀྱི་འཇིགས་སྐུལ་རིང་ལུགས་པས་རྩ་འཛུགས་བྱས་པའི་ཨ་རིའི་རྒྱལ་ཁོངས་ནས་འཆར་གཞི་འཐེན་པ་དང་ལག་བསྟར་ལེགས་འགྲུབ་བྱུང་བའི་འཇིགས་སྐུལ་འཇབ་རྒོལ་གཅིག་ཀྱང་བྱུང་མེད། ནམ་ཡང་ལས་གནས་བརྟན་སྲུང་བྱས་པའི་འཇིགས་རྒོལ་ལས་དོན་མི་སྣ་རྣམས་ཀྱི་ངོས་ནས་བཤད་ན། ཁྱེད་ཅག་གི་བཀོད་འདོམས་དམག་དཔོན་གྱི་འགན་ཁུར་བ་ནི་བདག་གི་མི་ཚེ་གཅིག་གི་གཟི་བརྗིད་ཡིན།
ང་ཚོ་ཏང་ཤོག་གང་ཞིག་ཏུ་གཏོགས་ཀྱང་། ང་ཚོ་ཚང་མས་ཨ་རིའི་དམངས་གཙོའི་ཆབ་སྲིད་ལམ་ལུགས་གསར་འཛུགས་བྱེད་པར་ནུས་ཤུགས་འདོན་འོས། ང་ཚོའི་དམངས་གཙོའི་རྩ་ཁྲིམས་ནི་ཕུལ་བྱུང་གི་གྲུབ་འབྲས་ཤིག་ཡིན་ལ། གོང་མ་ལྷས་གནང་བའི་ལེགས་སྐྱེས་ཀྱང་ཡིན། འོན་ཀྱང་འདི་ནི་ཤོག་བུ་རྐྱང་པ་ཞིག་སྟེ་རྩ་ཁྲིམས་རང་སྟེང་ན་ནུས་ཤུགས་གང་ཡང་ལྡན་མེད། རྩ་ཁྲིམས་ཀྱི་ནུས་ཤུགས་ནི་ང་ཚོ་ཨ་རིའི་མི་རྣམས་ཀྱིས་མཉམ་ཞུགས་དང་འདེམས་བསྐོ། གྲོས་ཆོད་བྱས་པ་བརྒྱུད་ནས་བསྩལ་བ་ཡིན།
ཨ་རིའི་མི་ནི་ཧུར་བརྩོན་ངང་ཆབ་སྲིད་ལ་འཇུག་པའི་སྤྱི་དམངས་དེ་ཡིན་འོས་ལ། ཆབ་སྲིད་ལ་འཇུག་པ་དེ་ནམ་རྒྱུན་གྱི་འཚོ་བའི་ཆ་ཤས་སུ་གྱུར་ཡོད། ཁྱད་པར་དུ་གལ་ཏེ་མི་འགའ་ཞིག་གིས་མིག་སྔའི་ཨ་རིའི་ཆབ་སྲིད་ཀྱི་ད་ལྟའི་གནས་སྟངས་ལ་ཡིད་མི་མགུ་ན། གལ་ཏེ་ཁྱེད་རང་སྦྲེལ་དྲྭའི་ཐོག་ནས་ངོ་མི་ཤེས་པའི་མི་དང་རྩོད་གླེང་བྱེད་པར་སུན་པ་སྐྱེས་ན། དངོས་ཡོད་འཚོ་བའི་ཁྲོད་ནས་ལྟ་ཚུལ་མི་འདྲ་བའི་མི་དང་རྩོད་གླེང་བྱེད་པར་བསམ་བློ་གཏོང་ཆོག  གལ་ཏེ་ཁྱེད་ཀྱི་གནད་དོན་འགའ་ཞིག་ཐག་གཅོད་དགོས་པར་འདོད་ན། བྱེད་ཐབས་སྤྱད་དེ་ནུས་ཤུགས་རྩ་འཛུགས་བྱེད་ཆོག  གལ་ཏེ་ཁྱེད་རང་འདེམས་བསྐོ་བྱས་ཟིན་པའི་སྲིད་གཞུང་གི་དཔོན་པོར་མོས་འཐད་མེད་ན། མི་གཞན་པ་རྣམས་ཀྱི་རྒྱབ་སྐྱོར་འཐོབ་ལེན་བྱས་ནས་རང་ཉིད་བདམ་ཐོན་འགྲན་བསྡུར་ལ་ཞུགས་ཆོག
བཀའ་དྲིན་ཞུ་ཚིག
མེ་ཤིལ་ལགས། འདས་ཟིན་པའི་ལོ་ངོ་ཉེར་ལྔའི་རིང་། ཁྱོད་ནི་བདག་གི་ཆུང་མ་དང་བྱིས་པའི་མ་ཡུམ་ཡིན་པས་མི་ཚད། བདག་གི་གྲོགས་ཆེས་བཟང་ཤོས་དེའང་ཡིན། ཁྱོད་ཀྱིས་རང་ཉིད་ཀྱིས་འཐོབ་ལེན་བྱས་པ་མིན་པའི་འགན་འཁྲི་དང་དུ་བླངས། འོན་ཀྱང་ཁྱོད་ཀྱི་ཕུལ་བྱུང་དང་སྙིང་སྟོབས། རྩེད་མཚར་བཅས་ཀྱིས་ཐོབ་ཐང་འདི་ལ་ཁྱོད་རང་ཉིད་ཀྱི་རྟགས་ཐམ་བཞག་ཡོད།
༼ཨོ་བྷ་མ་རང་གི་བུ་མོའི་ཕྱོགས་སུ་འཁོར་ནས།༽ བུ་མོ་ཁྱེད་གཉིས་བློ་རིག་བཀྲ་ཞིང་མཛེས་སྡུག་ལྡན། ཆེས་གཙོ་བོ་ནི་ཁྱེད་གཉིས་ལ་བྱམས་བརྩེ་ལྡན་ཞིང་སྤྲོ་སེམས་འཁོལ། འདས་ཟིན་པའི་ལོ་ངོ་འགའི་རིང་ལ། ཁྱེད་གཉིས་འོད་འདུའི་གློག་ཞུས་ངལ་བར་མ་བྱས། ངའི་མི་ཚེའི་ཁྲོད་དུ། ང་རང་ཁྱེད་གཉིས་ཀྱི་ཨ་ཕར་གྱུར་བར་ང་རྒྱལ་སྐྱེས་ཡོད།
༼སྲིད་འཛིན་གཞོན་པ་པའེ་ཏིན་（Joseph Robinette“Joe”Biden）ལགས་ལ་བཀའ་དྲིན་ཞུ།༽ ཕིན་སུའུ་བེ་ནེས་ཡ་ཁུལ་གྱི་སི་ཁི་ལན་ཏིན་ནས་དྷི་ལོ་ཝ་ཁུལ་བར། ཁྱོད་ནི་ང་རང་ཨ་རིའི་སྲིད་འཛིན་ལ་བདམས་ཐོན་བྱུང་རྗེས་འོས་མི་འདོན་པའི་ཁྲོད་ཀྱི་འོས་མི་དང་པོ་དེ་ཡིན་ལ། ང་རང་གི་གདམ་གསེས་ཡག་ཤོས་ཀྱང་ཡིན། པའེ་ཏིན་ནི་རང་ཁྱིམ་གྱི་ནང་མི་བཞིན་སྤུན་གྲོགས་བཟང་པོ་ཞིག་ཡིན།
༼ལས་སྒྲུབ་མི་སྣ་རྣམས་ལ་བཀའ་དྲིན་ཞུ།༽ ཁྱེད་ཚོས་འཛམ་གླིང་འདིར་བཅོས་སྒྱུར་བྱས་པ་ཡིན། དོ་དགོང་། ང་གར་སྟེགས་འདི་དང་ཁ་འབྲལ་སྲིད་ཀྱང་། ང་རང་རྒྱལ་ཁབ་འདིར་སྲིད་འཛིན་ཡིན་དུས་ལས་ཀྱང་ལྷག་པར་དུ་སྤྲོ་བ་བརྟས་ཡོད།
ཁྱེད་རང་བདག་ལ་ཨ་རིར་བཅོས་སྒྱུར་བྱེད་པའི་ནུས་པ་ཡོད་པར་ཡིད་ཆེས་པར་མ་ཟད། ཁྱེད་རང་ཉིད་ལའང་རྒྱལ་ཁབ་འདིར་བཅོས་སྒྱུར་གཏོང་བའི་ནུས་པ་ཡོད་པར་ཡིད་ཆེས་བྱེད་པའི་སྨོན་འདུན་ཞུ། ཡིག་སྒྱུར་པ།  ཚུལ་བློ།
ད་དུང་གཟིགས།
ཨོ་བྷ་མ་
OBAMA.
གུ་རུ་མཚན་བརྒྱད་
དང་པོ་གུ་རུ་མཚན་བརྒྱད་བྱོན་ཚུལ་ནི༔ ཁམས་གསུམ་སེམས་ཅན་བདེ་ལ་བསྐོད༔ གུ་རུ་པདྨ་མ་འབྱུང་གནས་ཡིན༔ བསྟན་པའི་མངའ་བདག་ཆོས་ཀྱི་རྗེ༔ གུ་རུ་པདྨ་སམ་བྷ་ཡིན༔ སྐྱོན་གྱིས་མ་གོས་སྡེ་སྣོད་འཛིན༔ གུ་རུ་པདྨ་རྒྱལ་པོ་ཡིན༔ བདེ་བ་ཐམས་ཅད་སྐུ་ལ་རྫོགས༔ གུ་རུ་རྡོ་རྗེ་གྲོ་ལོད་ཡིན༔ ཐེག་དགུའི་མཉམ་ཉིད་ནམ་མཁར་བརྡལ༔ གུ་རུ་ཉི་མ་འོད་ཟེར་ཡིན༔ སྐུ་ལུས་གཅིག་ལ་བཀོད་པ་བརྒྱད༔ གུ་རུ་ཤཱཀྱ་སེངྒེ་ཡིན༔ རིགས་དྲུག་ཀུན་ལ་ཆོས་སྒྲ་སྒྲོག༔ གུ་རུ་སེངྒེ་སྒྲ་སྒྲོག་ཡིན༔ ཤེས་བྱ་ཐམས་ཅད་མཁྱེན་མཛད་པའི༔ གུ་རུ་བློ་ལྡན་མཆོག་སྲེད་ཡིན༔ གུ་མཚན་བརྒྱད་ཀྱི་ལེའུ་སྟེ་དང་པོའོ༔
གུ་རུ་པདྨ་འབྱུང་གནས།
གུ་རུ་པད་མ་སམ་བྷ།
གུ་རུ་པདྨ་རྒྱལ་པོ།
གུ་རུ་རྡོ་རྗེ་གྲོ་ལོད།
གུ་རུ་ཉི་མའི་འོད་ཟེར།
གུ་རུ་ཤཱཀྱ་སེངྒེ།
གུ་རུ་སེངྒེ་སྒྲ་སྒྲོག།
རིགས་མཉམ་པ།
དེ་སྔོན་བོད་དུ་སྤྱི་ཚོགས་རྙིང་པའི་སྐབས་བུ་དང་བུ་མོའི་གཉེན་སྒྲིག་གི་དབང་ཆ་ནི་ཕ་མའི་ལག་ཏུ་ཡོད་པ་མ་ཟད། བུ་དང་བུ་མོ་ཕན་ཚུན་གྱི་ཁྱིམ་ཚང་སོ་སོའི་རིགས་རྒྱུད་མཐོ་དམན་འདྲ་མཉམ་ཞིག་དགོས་པ་ལས། འབངས་མི་དཔོན་གྱི་མནའ་མར་བླངས་པའམ། ལྐོག་ཏུ་དཔོན་དང་ལུས་འབྲེལ་བྱས་ཏེ་བུ་ཚས་འབྲེལ་ན་འབངས་མིས་དཔོན་གྱི་གོ་གནས་དང་དཔལ་འབྱོར་འཕྲོག་པའི་ཉེན་ཁ་ཡོང་དུ་དོགས་པས་རིགས་མི་མཉམ་པ་ལས་ཆུང་མ་བླངས་པ་ནི་ལུགས་དང་མི་མཐུན་པ་ཞིག་ཏུ་རྩིས་སྲོལ་ཡོད།དུང་དཀར་ཚིག་མཛོད་ཆེན་མོ་༽ལས་བཏུས།
རིགས་ཐམས་ཅད་ཀྱི་བདག་པོ་གཙོ་བོ་གཅིག་པུ།
གསང་ཆེན་རིགས་གཅིག་རྡོ་རྗེ་འཆང་ངོ་། །དུང་དཀར་ཚིག་མཛོད་ཆེན་མོ་༽ལས་བཏུས།
རིགས་གཉིས་པ།
(ཁྱེའུ་རིགས་གཉིས་པ)སྔར་རྒྱ་གར་དུ་སངས་རྒྱས་སྐུ་བཞུགས་སྐབས་ལུང་པའི་ཕུར་ཡོད་པའི་མི་ཚང་ཞིག་གི་བུ་ཨ་མ་ཞིང་ལས་བྱེད་པའི་ཤུལ་ལ་ཆུའི་ནང་དུ་ལྷུང་བ་ཉ་ཞིག་གིས་མིད་པ་ལས་མ་ཤི་བར་ཉའི་ཁོག་པའི་ནང་གསོན་པོར་གནས། ཐེངས་ཤིག་ལུང་པའི་མདར་བསྡད་པའི་ཉ་པ་བུ་མེད་པ་ཞིག་གིས་ཉ་བཟུང་སྐབས་ཉ་དེ་དྲ་བའི་ནང་དུ་ཐེབས་ནས་ཁོག་པ་བཤགས་པ་དང་ཕྲུ་གུ་དེ་ཐོན་ནས་དགའ་དྲགས་ཏེ་རང་གི་བུ་ལ་རྩིས་ནས་གསོས། དེའི་གནས་ཚུལ་ལུང་པའི་ཕུ་ལ་ཡོད་པའི་ཞིང་པ་བུད་མེད་དེས་གོ་ནས་ཁོ་གཉིས་རྩོད་གླེང་བྱུང་བ་གཉིས་ཀ་རྒྱལ་པོའི་དྲུང་དུ་སོང་ནས་ཞུ་གཏུགས་བྱས་སྐབས། རྒྱལ་པོས་ཕྱོགས་གཉིས་ཀ་ལ་བདེན་པ་ཡོད་པས་གནས་སྐབས་ཁྱིམ་ཚང་གཉིས་ཀས་བུ་དེ་གསོ་རྒྱུ་དང་། རྗེས་སུ་ཆེན་པོ་ལོངས་སྐབས་ཕྱོགས་གཉིས་ཀས་བུ་དེ་ལ་མནའ་མ་རེ་བླངས་ཏེ་མནའ་མ་དེ་གཉིས་ལ་སྐྱེས་པའི་བུ་དང་བུ་མོ་ཕྱོགས་སོ་སོས་བདག་པོ་རྒྱག་རྒྱུར་ཐག་བཅད་པ་དེ་ཡིན། ལོ་རྒྱུས་ཞིབ་པ་བཀའ་འགྱུར《འདུལ་བ་ལུང་གི་གླེང་གཞི》ནང་གསལ།དུང་དཀར་ཚིག་མཛོད་ཆེན་མོ་༽ལས་བཏུས།
རིགས་དང་བརྒྱུད་པ་ལ་འགོ་བའི་སྲུང་མ།
སྔར་མི་རབས་གོང་མའམ། ཕ་དང་མེས་པོའི་དུས་བསྟེན་གསོལ་བྱས་ཏེ། རྗེས་སུ་མི་ཚང་དེའི་རིགས་རྣམས་ལ་སྲུང་སྐྱོབ་བྱེད་མཁན་གྱི་སྲུང་མ་ལ་ཟེར།དུང་དཀར་ཚིག་མཛོད་ཆེན་མོ་༽ལས་བཏུས།
ལུའུ་ཀྲི་ཧྲེན།
ལུའུ་ཀྲི་ཧྲེན་(རྒྱ་སྐད།:魯智深)ནི་༼ཆུ་ངོགས་གཏམ་རྒྱུད་༽ནང་གི་མི་སྣ་གཅིག་རེད།
གདོང་རིས་སྣ་ཚོགས།
ལུའུ་ཀྲི་ཧྲེན་ནི་ཅིན་ཅུས་ཟློས་གར་༼ཕག་རྒོད་ནགས་ཚལ་༽ནང་གི་མི་སྣ་ཡིན་ཞིང་། ཁོང་དཔའ་ངར་ཆེ་ལ་ཁ་རི་ཁ་ཐུག་ཚ་ཞིང་དམ་ཚིག་དང་ལྡན་པ་དང་། ཕག་རྒོད་ནགས་ཚལ་དུ་ལིན་ཁྲུང་བསྐྱབས་པ་རེད། སྣ་གདོང་དམར་པོར་ངོ་གདོང་ཁྲ་བོ་སྤྲས་པ་ནི་ཁོའི་གདོང་རིས་ཀྱི་ཁྱད་ཆོས་རེད།
བཀའ་བརྒྱུད་པའི་
འབྲི་གུང་བཀའ་བརྒྱུད།
ཁ་ལོ་བསྒྱུར་
༡ཁ་ཕྱོགས་གསལ་པོ་སྟོན་པ་དང་ལམ་སྟོན་གྱི་སྣེ་ཁྲིད་བྱེད་མཁན། ༢དབང་བསྒྱུར་བྱེད་པ།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཁ་ལུང་སྨན་རྒན་
འདིས་གོང་མའི་བླ་སྨན་པ་མཛད།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཝང་ཤིའི་ཧྥུང་།
ཝང་ཤིའི་ཧྥུང་(རྒྱ་སྐད།:王熙鳳)ནི་༼ཁང་ཆེན་དམར་པོའི་རྨི་ལམ་༽ནང་གི་མི་སྣ་གཅིག་རེད།
ཁ་ལོག་
༡འབངས་མི་རྣམས་ཀྱིས་ངོ་རྒོལ་བྱས་པ། ༢སྡེ་འབངས་མི་སེར་གྱིས་ངོ་ལོག་བྱས་པ།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཁ་ལི་ཁ་ཆུ་
(可黎可足)རྒྱ་ཡིག་གི་དཔེ་དེབ་ཐང་ཧྲུའུ་གསར་རྙིང་ནང་ཁྲི་རལ་པ་ཅན་གྱི་མཚན་ལ་ཁ་ལི་ཁ་ཆུ་ཞེས་བོད་སྐད་ཀྱི་སྒྲ་བྲིས་པ་ཡིན་ནམ་སྙམ་སྟེ་ཐང་རྒྱལ་རབས་ཀྱི་དུས་སྐབས་སུ་བོད་སྐད་ཀྱི་ཁྲི་ཞེས་པའི་མིང་གཞི་ཁ་དང་ར་བཏགས་གཉིས་ཁ་ཕྲལ་བ་ལྟ་བུར་ཁ་རི་ཞེས་ཀློག་པ་དང༌། ཁྲི་གཙུག་གི་གཙུག་ཞེས་པའི་བོད་སྐད་ཀྱི་སྒྲ་ག་ཙུག་ཞེས་སྔོན་འཇུག་དང༌། མིང་གཞི་ཕྲལ་ནས་ཀློག་པར་བརྟེན། ཁྲི་གཙུག་ཅེས་པའི་བོད་སྐད་རྒྱ་སྐད་དུ་སྒྲ་སྒྱུར་བྱེད་སྐབས་ཁ་རི་ག་ཙུག་ཅེས་ཟུར་ཆགས་པ་ཡིན་ནམ་སྙམ་སྟེ་དཔྱད་པར་ཞུ།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཡན་ཨན།
ཡན་ཨན་(རྒྱ་སྐད།:延安)ནི་ཧྲའན་ཤིའི་ཞིང་ཆེན་གྱི་གྲོང་རྡལ་གཅིག་རེད།
ཁ་ཤུགས་སུ་བཏང་
༼དུང་དཀར་ཚིག་མཛོད་ཆེན་མོ་༽ནས་བཏུས།
དཔལ་མགོན།
དཔལ་མགོན།
བོད་ཀྱི་དམངས་ཁྲོད་སྒྲ་སྙན་རྡུང་ལེན་ཆེད་མཁས་པ་དཔལ་མགོན་ལགས་ནི། སྤྱི་ལོ1949 ལོར་མདོ་ཁམས་ཀན་ལྷོ་གཡང་ལྡན་ཕྱུག་མོའི་རྨ་ཆུ་རྫོང་ཁོངས་ཀྱི་མཁར་ཆེན་ཚོ་བ་ཞེས་པར་སྐྱེས་ཤིང་། 1970ལོར་ནུབ་བྱང་མི་རིགས་སློབ་གྲྭ་ཆེན་མོའི་གསོ་རིག་སྡེ་ཁག་ལས་མཐར་ཕྱིན་ཏེ་སྨན་པའི་ལས་གནས་ལ་ཞུགས་ནས་འགྲོ་བའི་སྡུག་བསྔལ་དྲུངས་འབྱིན་ལ་བརྩོན་པའི་ལས་རིམ་ཁྲོད་རྨ་ཆུ་རྫོང་མི་དམངས་སྨན་ཁང་གི་སྨན་སྤྱི་གཞོན་པ་དང་སྨན་སྤྱི་ཆེན་མོའི་གཙོ་འགན་བཞེས་པ་དང་། ཁོང་གི་ཆེད་ལས་ཀྱི་བརྒྱུད་རིམ་དང་ལོ་རྒྱུས་ཀྱི་ཕེབས་ལམ་ཡག་པོ་ནས་སྐྱབས་རྗེ་གུང་ཐང་འཇམ་པའི་དབྱངས་རིན་པོ་ཆེ་མཆོག་གཙོས་པའི་དམ་པའི་སྐྱེས་ཆེན་དང་། བླ་ཆེན་དཔོན་ཆེན་དུ་མའི་བླ་སྨན་མཛད་དེ་བདེ་ཐང་གི་ཞབས་ཏོག་ཞུ་མྱོང་ལ། ཁོར་ཡུག་གི་འགྲོ་བ་ནད་གདོན་གྱིས་ཉེན་པ་དུ་མར་མི་འཇིགས་སྲོག་གི་སྦྱིན་པ་གནང་བའི་ཕྱག་ལས་ཀྱི་ཐད་ནས་ཞིང་ཆེན་ཕྱི་ནང་དུ་སྙན་གྲགས་རྒྱས།
ལས་ཞོར་དུ་ཀན་སུའུ་ཞིང་ཆེན་གྲངས་ཉུང་མི་རིགས་ཀྱི་རོལ་མོ་རིག་བྱེད་ཚོགས་པའི་རྒྱུན་གཉེར་ལས་འཛིན་དང་། ཀན་སུའུ་ཞིང་ཆེན་སྒྲ་བརྙན་དཔེ་སྐྲུན་ཁང་གི་གདན་ཞུས་འཁྲབ་སྟོན་པ། མདོ་ལྷོ་ཁུལ་རིག་གནས་མཉམ་འབྲེལ་དམངས་ཁྲོད་སྒྱུ་རྩལ་མཐུན་ཚོགས་ཀྱི་གཙོ་འཛིན་གཞོན་པ། མཚོ་སྔོན་ཞིང་ཆེན་མཚོ་ལྷོ་ཁུལ་སྒྲ་སྙན་རྡུང་ལེན་ལྷན་ཚོགས་ཀྱི་བློ་འདོན་པ། རྨ་ཆུ་རྫོང་མི་དམངས་སྨན་ཁང་གི་བདག་གཉེར་ལས་ཀའི་བློ་འདོན་པ་སོགས་ཀྱི་ལས་འགན་ཁུར་མྱོང་བ་སོགས་ནི་ལོ་རྒྱུས་ཀྱི་ཟུར་ཙམ་ཡིན། ཁོང་སྐུ་ན་གཞོན་དུས་སུ་བོད་ཀྱི་དམངས་ཁྲོད་རོལ་མོ་རྡུང་ལེན་སྒྱུ་རྩལ་ལ་དགའ་འདུན་ཤིན་ཏུ་ཆེ་བ་རྒྱུ་མཚན་དུ་བྱས་ནས། 1963ལོ་ནས་བཟུང་བོད་ཀྱི་མངའ་རིས་སྒྲ་སྙན་གཙོས་རྒྱུད་མང་རིགས་དང་། རྔ་དང་རོལ་ཆས་རྡུང་རྒྱུ་དང་ཞབས་བྲོ་འཁྲབ་བཞིན་གླུ་དབྱངས་ལེན་པ་སོགས་ལ་འབད་འབུངས་ཤུགས་ཆེན་གནང་བའི་གྲུབ་འབྲས་སུ་བོད་ཀྱི་སྒྲ་སྙན་རྡུང་ལེན་ལ་སྐྱེས་སྦྱང་གི་ཡོན་ཏན་ཚད་རིམ་མཐོན་པོར་སླེབས། ཁོའི་རྡུང་ལེན་སྒྱུ་རྩལ་ལ་རིམ་བཞིན་བོད་ཡུལ་སྤྱིའི་རོང་འབྲོག་མང་ཚོགས་ཀྱིས་དགའ་བསུ་རྒྱ་ཆེན་ཐོབ་པར་མ་ཟད། རིམ་བཞིན་གཞུང་སྒྲུབ་རིག་རྩལ་འཁྲབ་སྟོན་སྣ་ཚོགས་ཀྱི་གར་སྟེགས་སུ་ཕེབས་པས། བོད་ལྗོངས་དང་སི་ཁྲོན། མཚོ་སྔོན། ནང་སོག ཀན་སུའུ་ཞིང་ཆེན་བཅས་ཀྱི་རླུང་འཕྲིན་ཁང་སོ་སོ་ནས་ཁོང་གི་རྡུང་ལེན་སྙན་མོ་དག་རྒྱང་སྒྲོག་བྱེད་པ་རེད། 1981ལོར་ཀན་ལྷོ་ཁུལ་རིག་རྩལ་མཉམ་འབྲེལ་འཐུས་མིའི་ཚོགས་ཆེན་ཐོག་གསར་གཏོད་ཀྱི་བྱ་དགའ་ཨང་དང་པོ་དང་། འཁྲབ་སྟོན་སྒྱུ་རྩལ་གྱི་བྱ་དགའ་ཨང་གཉིས་པའི་དཔང་རྟགས་ཐོབ། དེ་ནས་བཟུང་དབུས་དང་མདོ་ཁམས་གཙོ་བོ་ཡིན་པའི་བོད་ཁུལ་གྱི་ས་གནས་མི་ཉུང་བ་ཞིག་གི་གདན་ཞུས་ལྟར་ཕེབས་ནས་རྡུང་ལེན་སྒྱུ་རྩལ་འཁྲབ་སྟོན་གྱིས་རང་རིགས་ཀྱི་རེ་འདུན་སྐོང་ཅི་ཐུབ་མཛད་པས། རྒྱ་ཆེའི་མི་དམངས་ཀྱིས་ཁོང་ལ་སྒྲ་སྙན་རྡུང་ལེན་གྱི་མཁན་པོ་ཞེས་པའི་མཚན་སྙན་གྱི་ཆོ་ལོ་ཞིག་ཀྱང་རང་བཞིན་གྱིས་བསྩལ། ཁོང་གིས་སྤྱི་ལོ2000ལོར་རྨ་ཆུ་རྫོང་དམངས་ཁྲོད་རྡུང་ལེན་རུ་ཁག་གསར་དུ་བཙུགས་ཏེ་ཤམ་བྷ་ལ་ལྗོངས་རྒྱུའི་སྒྱུ་རྩལ་དུས་ཆེན་དང་པོའི་ཐོག་འཁྲབ་སྟོན་མཛད་པ་དང་། 2004ལོར་རྨ་ཆུ་རྫོང་གླིང་གེ་སར་རིག་གནས་ལྗོངས་རྒྱུའི་སྒྱུ་རྩལ་དུས་ཆེན་ཐེངས་དང་པོར་བོད་ཀྱི་དཔའ་བོའི་མི་སྣའི་བསྟོད་སྒྲུང་རིང་མོ་གེ་སར་སྒྲུང་གླུ་དེ་མི་གྲངས་སྟོང་གིས་གྲུབ་པའི་དཔུང་སྟོབས་ཆེན་མོས་འཁྲབ་སྟོན་བྱས་པ་ནི། ལོ་རྒྱུས་ཐོག་གི་སྒྲུང་གླུའི་འཁྲབ་སྟངས་གསར་བ་ཞིག་ཡིན་པར་གྲགས་ཏེ་རྒྱ་ཆེ་བའི་ལྟད་མོ་བས་དགའ་བསུ་བླ་ལྷག་ཏུ་ཐོབ། དེ་བཞིན་དུ2005ལོར་ཨ་རིའི་ཀུན་ཕན་ཐེབས་རྩ་ཚོགས་པའི་ལབ་རྩེ་དེང་རབས་བོད་ཀྱི་རིགས་གནས་དཔེ་མཛོད་ཁང་གིས་ཉིའུ་ཡོས་ཁྲོང་ཁྱེར་གྱི་ཀོ་ལོན་པེ་ཡ་སློབ་གྲྭ་ཆེན་མོས་བསྒྲུབས་པའི་བོད་ཀྱི་ལོ་སར་བསུ་བའི་འཁྲབ་སྟོན་ཚོགས་འདུའི་མཛད་སྒོར་གདན་འདྲེན་ཞུས་ཏེ་གར་སྟེགས་མཛེས་པར་བྱེད་པའི་སྒྲ་སྙན་རྡུང་ལེན་གྱི་བྱེད་སྒོ་སྤེལ་བའི་གོ་རིམ་ཁྲོད་ནས་ཀྱང་རྒྱལ་ཁབ་དང་མི་རིགས་མི་གཅིག་པའི་ལྟ་མཁན་དང་ཉན་མཁན་ཁྲི་སྟོང་མང་པོས་དགའ་བསུ་དཔེ་མེད་པ་ཐོབ། 2006ལོར་ཀན་སུའུ་ཞིང་ཆེན་རྩོམ་པ་པོའི་མཐུན་ཚོགས་དང་། ཞིང་ཆེན་གེ་སར་ཞིབ་འཇུག་འགོ་ཁྲིད་ཚན་ཁག   ཀན་ལྷོ་ཁུལ་དྲིལ་སྒྲོག་ཁང་། རིག་རྩལ་མཉམ་འབྲེལ་ལས་ཁུངས་བཞིས་ལྷན་དུ་བསྩལ་བའི་ཀན་ལྷོ་བོད་རིགས་རང་སྐྱོང་ཁུལ་རྨ་ཁུགས་གཡང་ར་དང་པོའི་གེ་སར་རིག་རྩལ་མཛད་རྗེས་བྱ་དགའ་ཐོབ།
མདོར་ན་རྡུང་ལེན་པ་དཔལ་མགོན་ལགས་ཀྱིས་མི་ཚེ་གང་བོར་བོད་ཀྱི་སྒྲ་སྙན་གསར་རྩོམ་དང་གོང་འཕེལ་གྱི་ལས་ཀར་ཕྱག་རྗེས་རླབས་ཆེན་བཞག་ཡོད་པ་ནི། ཁོང་གིས་རྒྱ་ཆེའི་མང་ཚོགས་ཀྱི་རྣ་བའི་བཅུད་དང་ཡིད་ཀྱི་གསོས་སུ་གྱུར་བའི་ཁྱད་ཆོས་འབུར་ཐོན་ཅན་གྱི་རྡུང་ལེན་གྱི་དབྱངས་རྟ་གསར་བ70ལྷག་གསར་རྩོམ་གནང་བ་དང་། དུས་རབས་ཀྱི་ཁྱད་ཆོས་ལྡན་པའི་གླུ་ཚིག20ལྷག་གསར་རྩོམ་བྱས། དེ་བཞིན་དུ《དཔལ་མགོན་གྱི་རྡུང་ལེན་ཆེད་སྒྲིག》དང་། 《བོད་ཀྱི་པི་ཝང་འབྲུག་མགོ་མ》། 《དུས་འཁོར་དབང་ཆེན་བསྟོད་གླུ》སོགས་སྒྲ་ཐག20ལྷག་པར་བསྐྲུན་འགྲེམ་སྤེལ་མཛད་པས། དུས་རབས་ཉི་ཤུ་བའི་ལོ་རབས་བརྒྱད་ཅུ་བའི་དུས་ཀྱི་གངས་ཅན་བོད་པའི་སྙན་དབང་སྐྱིད་ལ་བཀོད། རིམ་པ་བཞིན《བོད་ཀྱི་རྡུང་ལེན་སྒྱུ་རྩལ་བ་གྲགས་ཅན་དཔལ་མགོན་གྱི་སྙན་དབྱངས་ཆེད་སྒྲིག》དང་།  《ཡིད་དབང་འཕྲོག་པའི་དུང་ཟླ》སོགས་ཟེར་སྡེར་མི་ཉུང་བ་ཕབ། དེ་ལས་ཀྱང་ཁོའི་སྒྲ་སྙན་རྡུང་ལེན་གྱི་དབྱངས་རོལ་མཛུབ་སྲིད་འོག་ནས་འཚར་ལོངས་བྱུང་བའི་ཕ་སྐད་གཙང་མའི་རྡུང་ལེན་པ་དང་། དབྱངས་རོལ་རིག་རྩལ་ལ་བྱང་ཆ་ཕུལ་དུ་བྱུང་བའི་སྒྱུ་རྩལ་བ་མི་ཉུང་བ་ཞིག་ལ་སྤྱི་ཚོགས་ཀྱིས་དགའ་བསུ་ཐོབ་ཀྱིན་ཡོད་ལ། ནང་སྒོས་སུ་གངས་ལྗོངས་ཁུ་བྱུག་སྔོན་མོ་གདུ་བྷེ་དང་། གཡུ་འབྲུག་སྔོན་མོ་རྡོ་རེད། གངས་བཞུགས་སོགས་སོ་སོའི་ཐད་ནས་དབྱངས་རོལ་གྱི་རྒྱུད་འཛིན་བྱེད་ཅིང་རིག་རྩལ་བ་གསོ་སྐྱོང་ཐུབ་པའི་ཕུལ་བྱུང་རྡུང་ལེན་སྒྱུ་རྩལ་བ་ཡང་མི་ཉུང་བ་གསོ་སྐྱོང་གནང་སྟེ་ད་ལྟ་བོད་ཀྱི་མངའ་རིས་སྒྲ་སྙན་གྱི་བསྟན་པ་བོད་ཡུལ་སྟོད་སྨད་བར་གསུམ་དུ་རྒྱ་ཆེར་སྤེལ་བའི་མཛད་རྗེས་བླ་མེད་མཆིས་སོ།།
རྒྱུད་མཐུད་ཀྱི་ནང་དོན་གསར་བ་རྗེས་མར་ཆ་ཚང་ལྟར་བྲིས་ཡོང་།  དགོངས་པ་མ་ཚོམས།
རབ་བྱུང་བརྩི་ཚུལ་
1 རབ་བྱུང་གི་ལོ་མགོ་ནི། ལོ་རྒན་དྲུག་ཅུའི་ཐོག་མ་མེ་མོ་ཡོས་ཏེ།  སྤྱི་ལོ 1027 ལོར་མགོ་ཚུགས་པ་ཡིན། རབ་བྱུང་གཅིག་ལ་ལོ་དྲུག་ཅུ་ཡོད་པ་དང་།  གྱི་ཇོ་ལོ་ཙཱ་བ་ཟླ་བའི་འོད་ཟེར་གྱིས་བརྩི་སྲོལ་བཏོད།  དཔེར་ན།  རབ་བྱུང་དང་པོའི་མེ་ཡོས་ཏེ།  སྤྱི་ལོ 1027 ནས་ལོ་དྲུག་ཅུ་ཕྱིན་རྗེས་སུ།   མེ་ཕོ་སྟག་སྟེ་སྤྱི་ལོ 1086 བར་ལ་རབ་བྱུང་གཅིག་ཟེར་བ་ལྟ་བུའོ།།
2 སྤྱི་ལོ་དང་དུས་རབས་ལོ་རབས། ད་ལྟ་འཛམ་གླིང་སྤྱིའི་བརྩི་གཞིར་གྱུར་བའི་སྤྱི་ལོ་ནི། ཡེ་ཤུའི་སྟོན་པ་མ་ཤུ་ཀ་འཁྲུངས་ལོ་ནས་བརྩིས་པ་ཡིན་ལ།  དེ་ནས་བཟུང་སྤྱི་ལོ་དང་དུས་རབས་བརྩི་སྲོལ་གྱི་མགོ་ཚུགས་པ་ཡིན།  དེ་ཡང་།   ལོ་བརྒྱ་རེ་འཁོར་ན་དུས་རབས་གཅིག་དང་།  ལོ་བཅུ་ལོངས་ན་ལོ་རབས་གཅིག་ཟེར་རོ།།
3 སྤྱི་ལོ་རབ་བྱུང་ལ་སྦྱོར་ཚུལ།  ངེས་པའི་སྤྱི་ལོར་དུས་མིག་ཕྱོགས 1026 ཀྱིས་སྦྱངས།།ལྷག་མའི་གྲངས་ལ་མཁའ་རོས  60  བགོས་པའི་ཚེ།།ལྷག་མ་ཡོད་པར་ཐོབ་ནོར་གཟུགས  1  དེ་བསྣན།། རབ་བྱུང་བགྲང་བྱ་དང་བཅས་གསལ་བར་འཆར།། ཞེས་པ་ལྟར།  དཔེར་ན།   སྤྱི་ལོ  2017  ལོ་འདི།  རབ་བྱུང་དང་བགྲང་བྱ་གང་དུ་ཁེལ་ཡོད་པར་བརྩི་ན། 2017 - 1026 ÷ 60 = 16. 31 འདི་ལྟར་ལྷག་གྲངས་ཡོད་ཚེ། ཐོབ་ནོར 16 གི་སྟེང 1 བསྣན་ཚེ་རབ་བྱུང 17 པ་དང་།  བགོས་ལྷག 31 ནི་རབ་བྱུང་དེའི་བགྲང་བྱའི་གྲངས་ཀ་ཡིན་པ་ལྟ་བུའོ།།
4 རབ་བྱུང་སྤྱི་ལོ་དང་སྦྱོར་ཚུལ། ངེས་པའི་རབ་བྱུང་ལས་ནི་གཟུགས  1  །། འཕྲི་བའི་ལྷག་མར་མཁའ་རོས  60  བསྒྱུར།། ཐོབ་ནོར་བགྲང་བྱ་དུས་མིག་ཕྱོགས 1026 །། བསྣན་ན་བརྩི་བྱའི་སྤྱི་ལོ་ངེས།། ཞེས་པ་ལྟར།  དཔེར་ན།   རབ་བྱུང 17 པའི་བགྲང་བྱ 31 ནི།  17 - 1 × 60 + 31 + 1026 = 2017 སྤྱི་ལོ་ཡིན་པ་ལྟར་རོ།།
5  སྤྱི་ལོ་དུས་རབས་ལ་སྦྱོར་ཚུལ། སྤྱི་ལོ 1 _ 99 བར་དུས་རབས་གཅིག་དང་།  སྤྱི་ལོ 100 _199 བར་དུས་རབས་གཉིས་པ་སོགས་རིགས་བསྒྲེས་ན་རྟོགས་སླ་ལ། དཔེར་ན།  སྤྱི་ལོ 2017 ནི་དུས་རབས་གང་ལ་ཁེལ་ཡོད་ཅེ་ན།   དཔེར་ན།  ད་ལྟའི་སྤྱི་ལོ  2017 ÷ 100 = 20 དང་བརྒྱ་ཆའི 17 དུ་ཁེལ་ལ།  དེས་ན།  དུས་རབས་རིལ་བོ 20 ལ 1 བསྣན་ན 21 དེ།  ངོ་ཐོག་དུས་རབས་ཡིན་པས།  ད་ལོ།   དུས་རབས  21 པའི་ལོ་རབས 10 བའི་སྟེང་ལོ་གྲངས 7 སོང་ཡོད་པ་ལྟ་བུ་ཡིན།
6 སྤྱི་ལོ་ལོ་རབས་ལ་སྦྱོར་ཚུལ། གོང་ལྟར་ལོ 1_10 བར་ལ་ལོ་རབས་གཅིག་ཟེར་བ་ལྟར།   ལོ་བཅུ་ཁ་རེ་ལོངས་ཚེ་ལོ་རབས་གོང་མར་འཕེལ་བ་ཤེས་སླ།  དཔེར་ན།  སྤྱི་ལོ 2017 ལོ་ནི་དུས་རབས་ཉེར་གཅིག་པའི་ལོ་རབས་བཅུ་བ་ཡིན་པ་ལྟ་བུའོ། །
སིངྒལའི་དེབ་ཐེར་དུ་འཁོད་པའི་རླབས་ཆེན་བོད་མི་
སིངྒལའི་དེབ་ཐེར་དུ་འཁོད་པའི་རླབས་ཆེན་བོད་མི་ཞེས་པའི་དེབ་འདི་ནི་བོད་ཀྱི་ལོ་རྒྱུས་ཡིག་ཚང་དག་ཏུ་མིང་གི་ཟུར་ཙམ་ཡང་བཀོད་མེད་ཀྱང་།སིངྒལའི་དེང་རབས་ཀྱི་ལོ་རྒྱུས་ཁྲོད་ན་སྙན་གྲགས་ཧ་ཅང་ཆེ་བའི་བོད་པའི་དགེ་སློང་སྤེན་པ་དོན་གྲུབ་(1901-1951)མཆོག་གི་སྐུ་ཚེའི་མཛད་པ་བཀོད་པའི་དེབ་མཆོག་ཞིག་རེད།
དེབ་འདིའི་ནང་དུ། དུས་རབས་ཉི་ཤུའི་འགོ་སྟོད་དུ་བོད་འབྲས་མོ་ལྗོངས་སུ་འཁྲུངས་པའི་བོད་མི་སྤེན་པ་དོན་གྲུབ་ལགས་སིངྒལའི་གླིང་དུ་ཇི་ལྟར་ཕེབས་ཚུལ་ནས། དེར་ཆོས་པ་དང་སྲིད་དོན་པ།  སྙན་ངག་པ་སོགས་ཀྱི་མཛད་པ་ཅི་བསྐྱངས་དང་།སྙན་གྲགས་ཇི་ལྟར་རྒྱས་པའི་མི་ཚེའི་ལོ་རྒྱུས་གཙོར་འདོན་བྱས་ཡོད་ལ། ཞོར་དུ་བོད་པའི་སྤྱི་ཚོགས་ཁྲོད་ཡོངས་གྲགས་ཀྱིས་གླེང་མྱོང་མེད་པའི་བདག་ཅག་གི་སྟོན་པ་སིངྒལར་ཐེངས་ཅི་ཙམ་ཕེབས་པ་དང་། སིངྒལའི་གླིང་དུ་རྒྱལ་བསྟན་གྱི་འཕེལ་འགྲིབ་ལན་ཅི་ཙམ་བྱུང་བའི་ལོ་རྒྱུས།  དེ་མིན་ཕྱི་ལོ་ ༡༩༤༣ ལོར་མཁས་དབང་དགེ་འདུན་ཆོས་འཕེལ་སིངྒལའི་གླིང་དུ་ཕེབས་སྐབས་བོད་ཀྱི་དགེ་སློང་ཁོང་དང་ཐུག་འཕྲད་བྱུང་ཡོད་ན་ཡང་དགེ་ཆོས་ཀྱི་གཏམ་རྒྱུད་གསེར་ཐང་དུ་དགེ་སློང་ཁོང་གླེང་སློང་བྱས་མེད་པའི་གནས་ཚུལ་ལ་དོགས་སློང་ཡང་བྱས་ཡོད།
རྩོམ་པ་པོ་ཨ་ལགས་རྗེ་སྤྲུལ་བློ་གྲོས་ཆོས་བཟང་ལགས་ནས་ལོ་གཉིས་ཙམ་གྱི་རིང་ལ་སིངྒལར་ཐེངས་གཉིས་དང་། འབྲུག་ཡུལ་དང་འབྲས་ལྗོངས། ཀ་སྦུག་དང་ཀ་ལི་ཀ་ཏ་བཅས་འབྲེལ་ཡོད་ཀྱི་ས་གནས་ཁག་ལ་ཆེད་བསྐྱོད་ཀྱིས་དཔེ་དེབ་འདིའི་བརྗོད་གཞིར་གྱུར་བའི་སྐྱེས་ཆེན་དམ་པ་འདིའི་གནས་ཚུལ་འཚོལ་སྒྲུབ་བྱས་ཡོད། དེབ་འདིའི་ནང་དུ་རྩོམ་པ་པོས་སྐྱེས་ཆེན་འདིར་དོ་སྣང་ཇི་ལྟར་བྱས་ཚུལ་ནས་འགོ་བཟུང་སྟེ་ཁོང་གི་སྐུ་ཚེ་ཧྲིལ་བོའི་བྱུང་རིམ་རྣམས་ཉིན་ཐོའི་ཚུལ་དུ་བྲིས་ཤིང་། དཔྱད་གཞིའི་ཡིག་ཆར་མཚོན་ན། དུས་རབས་ཉི་ཤུ་པའི་ལོ་རབས་ལྔ་བཅུ་ཡས་མས་སུ་སིངྒལའི་གཞུང་དང་འབྲས་ལྗོངས་ཆོས་རྒྱལ་བར་བྱུང་བའི་ཡིག་འབྲེལ་རྙིང་པ་ཁག་དང་། ཕྱི་ལོ་ ༡༩༥༡ ལོར་བོད་ཀྱི་དགེ་སློང་སྤེན་པ་དོན་གྲུབ་སྐུ་མྱ་ངན་ལས་འདས་སྐབས་ཀྱི་ཡིད་སྐྱོ་བའི་གནས་ཚུལ་སྤེལ་བའི་གསར་ཤོག་རྙིང་པ་ཁག་ཅིག་དང་།ཁོང་སྐུ་མྱ་ངན་ལས་འདས་རྗེས་མཁས་དབང་ཁག་གཅིག་མཉམ་སྦྲེལ་གྱིས་བྲིས་པའི་ཁོང་གི་སྐུ་ཚེའི་ལོ་རྒྱུས་སོགས་གཞིར་བཟུང་ཡོདལ། གཞན་ཡང་ཕྱི་ལོ་ ༡༩༡༤ ལོར་སྤེན་པ་དོན་གྲུབ་དང་ཁོང་གི་གཅེན་པོ་ཕུར་བུ་དོན་གྲུབ་གཉིས་སིངྒལའི་ཡུལ་དུ་མཉམ་ཁྲིད་གནང་མཁན་འཇར་མན་པ་ཛྙཱཏེལོཀ་ཡི་མི་ཚེའི་ལོ་རྒྱུས་ <<The Life of Nyanatiloka Thera >> ཞེས་པའི་དཔེ་དེབ་དང་། རཀ་ར་རིན་པོ་ཆེས་བྲིས་པའི་དགེ་ཆོས་ཀྱི་ལོ་རྒྱུས་ <<མཁས་དབང་དྷཱིཿ ཚ་ཨ་ལགས་དགེ་འདུན་ཆོས་འཕེལ་དང་མཇལ་སྐབས་ཀྱི་གླེང་མོལ་ >> ཞེས་པའི་དཔེ་དེབ་སོགས་ཁུངས་ལྡན་གྱི་ཡིག་ཆ་གང་མང་ལ་གཞི་བཅོལ་ཡོད།  དཔེ་དེབ་འདི་ལ་ཤོག་གྲངས་ ༢༨༩ དང་ས་བཅད་ ༢༡། པར་རིས་ ༧༠ ལྷག དེ་ཁརཟུར་མཆན་ ༡༠༧། དེ་མིན་ཧ་ཅང་དཀོན་པའི་ཡིག་ཆ་རྙིང་པ་ཁག་ཅིག་གི་འདྲ་བཤུས་དང་བཅས་བ་དཔེ་དེབ་ཀྱི་མཇུག་ཏུ་བཀོད་ཡོད་པ་དེའོ།།
དཀྱིལ་འཁོར།
དཀྱིལ་འཁོར་ནི་བོད་ཀྱི་མཚོན་རྟགས་གཅིག་ཡིན།
མིང་འབྱུང་ཚུལ།
སྤྱིར་དཀྱིལ་འཁོར་ཞེས་པ་ནི་ལྷ་གཙོ་འཁོར་རྟེན་དང་ བཅས་པའི་བཀོད་པ་སྟེ་རྒྱལ་བ་རྡོ་རྗེ་འཆང་གིས་གདུལ་བྱའི་དབང་གིས་རྒྱུད་དེ་དང་ དེ་གསུང་བའི་སྐབས་སུ་ལྷ་དེ་དང་ དེའི་དཀྱིལ་འཁོར་གྱི་བཀོད་པ་དངོས་སུ་སྤྲུལ་ཏེ་དབང་བསྐུར་ཅིང་རྒྱུད་བསྟན།   ཕུང་པོ་ལྔས་མཚོན་པའི་ཁ་དོག་ལྔ་ནི་རྣམ་པར་སྦྱངས་པ་སྟེ་དག་པ་དང༌།   དག་པ་གསུམ་གྱི་རྟོགས་པ་མཐར་ཐུག་གི་དག་པས་ཐུགས་ཀྱི་ར་བ་གསུམ་དང༌།   དབང་བོ་ལྔ་རྣམས་ཀྱི་དག་པས་གསུང་གི་ར་བ་ལྔ་བ་དང༌།   སྟོབས་ལྔ་རྣམས་ཀྱི་རྣམ་དག་གིས་སྐུའི་ར་བ་ལྔ་སྟེ།   དེ་དག་ཐུགས་གསུང་སྐུ་ཡི་དཀྱིལ་འཁོར་ལ་དེ་ལྟར་སྦྱོར་དགོས་པའོ།།   གཟུངས་རྣམས་ཀྱི་དག་པས་དཀྱིལ་འཁོར་གསུམ་ག་ལ་ཡོད་པའི་ཁ་ཁྱེར་ཞེས་བྱ་བ་སྟེགས་བུ་བཞི་ཚན་གསུམ་སྟེ།    ཡེ་ཤེས་ཀྱི་ཕ་རོལ་ཏུ་ཕྱིན་པ་བཅུ་རྫོགས་པ་དག་པ་ཡིས་རིན་པོ་ཆེའི་སྣམ་བུ་རིན་པོ་ཆེའི་འཚར་བུ་རྣམ་པར་བཀྲ་བ་དང༌།    སྤྱོད་པས་བསྡུས་པ་དྲུག་དང༌།    རྟོགས་པས་བསྡུས་པ་དྲུག   འཕྲིན་ལས་ཀྱིས་བསྡུས་པ་གསུམ།   ཡེ་ཤེས་ཀྱིས་བསྡུས་པ་གསུམ་སྟེ་མ་འདྲེས་པའི་ཆོས་ནི་བཅོ་བརྒྱད་ཀྱི་དག་པས་དོ་ཤལ་དང་དོ་ཤལ་ཕྱེད་པ་དཀྱིལ་འཁོར་གསུམ་པོ་དེ་རྣམས་ལ་ཡོད་པ་ཉིད་དང༌།   དབང་བཅུ་བོ་རྣམས་ཀྱི་དག་པས་ཀྱང་བ་ཀུ་ལི་ཤར་བུ།   དགེ་བ་བཅུ་དག་པས་ཀྲ་མ་ཤིརྵ་སྟེ་མདའ་ཡབ་ཀྱི་ཕྲེང་བ།   རྣམ་ཐར་གྱི་དག་པས་དྲིལ་བུའི་སྒྲ་ནི་རྫོགས་པར་སྒྲོགས་པ།    རྫུ་འཕྲུལ་གྱི་རྐང་བ་བཞི་དག་པས་མདའ་ཡབ་ཀྱི་བར་རྒྱལ་མཚན་སྣ་ཚོགས་པས་གཏམས་ཤིང་དཀྲིགས་པ།   ཡང་དག་སྤོང་བ་བཞི་དག་པས་མེ་ལོང་འོད་རབ་ཏུ་འབར་བ།   བྱང་ཆུབ་ཡན་ལག་བདུན་གྱི་དག་པས་རྔ་ཡབ་སྣ་ཚོགས་གཡོ་བ།  གསུང་རབ་ཡན་ལག་དགུ་ཡིཧ་དག་པས་མེ་ཏོག་གི་ཕྲེང་བ་སྣ་ཚོགས་པས་བརྒྱན་པ།    བསྡུ་བའི་དངོས་པོ་བཞི་བོ་རྣམས་ཀྱི་དག་པས་ནི་གཞལ་ཡས་ཁང་གི་ཟུར་དུ་སྣ་ཚོགས་རྡོ་རྗེས་བརྒྱན་པ།    བདེན་པ་བཞིའི་དག་པས་རིན་ཆེན་བཞི་རྣམས་ཀྱིས་སྒོ་དང་སྒོ་ཁྱུད་མཚམས་སུ་སྤྲས་པ།   མངོན་ཤེས་ལྔ་ཡི་དག་པས་རྟག་ཏུ་ནི་འོད་ཕྲེང་གི་ཟླུམ་སྐོར་ཆེན་པོ་ལྔ་ཡིས་བསྐོར་པ།    སྐུ་བཞིའི་བདག་ཉིད་རྣམ་པ་ཀུན་མཁྱེན་བྱང་ཆུབ་པ་དག་པས་ཕྱི་རོལ་ཏུ་རྡོ་རྗེ་ཕྲེང་བས་ལེགས་པར་བསྐོར་པ།    ཟག་མེད་ཀྱི་བདེ་བ་གཅིག་པུའི་རང་བཞིན་བུ་གནས་པ་དག་པས་ལྕགས་རི་ཡིས་བསྐོར་པ་སྟེ།   ཁོར་ཡུག་ཏུ་རྡོ་རྗེའི་ཕྲེང་བ།    ཡེ་ཤེས་ལྔའི་རང་བཞིན་གྱི་རྡོ་རྗེའི་མེ་ལྕེ་འབར་བས་བསྐོར་པ།   ཤེས་རབ་དང་ཐབས་གཉིས་ཀྱི་ཆ་ཡི་དག་པས་ནི་ཟླ་བ་ནུབ་བཞིན་པ་དང༌།   ཉི་མ་རྟག་ཏུ་འཆར་བཞིན་པ།    རྡོ་རྗེ་བཞི་དག་པ་ནི་སྐུ་དཀྱིལ་གྱི་རྟ་བབས་ཀྱི་ཆོས་ཀྱི་འཁོར་ལོ་དང༌།    བུམ་པ་ཆེན་པོ་དང༌།   རྔ་བོ་ཆེ་དང༌།    བྱང་ཆུབ་ཀྱི་ཤིང་བཞི།   ཡང་རྡོ་རྗེ་བཞི་བོ་དེ་དག་དག་པ་ནི་བདེ་ཆེན་གྱི་འཁོར་ལོའི་གྲྭ་བཞིར་གནས་པའི་ཡིད་བཞིན་ནོར་བུ་དཔག་བསམ་གྱི་ཤིང༌།       ཆོས་ཀྱི་གཎྜི།    ཆོས་ཀྱི་དུང་རྣམས་ཏེ་དེ་ལྟར་ཤེས་པར་བྱའོ
ཁ་ཤྱའི་ཡུལ་
༼དུང་དཀར་ཚིག་མཛོད་ཆེན་མོ་༽ནས་བཏུས།
གཞོན་ནུ་མ་ཝི་ས་ཁ་
སངས་རྒྱས་བཅོམ་ལྡན་འདས་ལ་མཐུན་འགྱུར་ཞུ་མཁན་གྱི་བུད་མེད་ནུས་ལྡན་ཞིག ཝི་ས་ཁ (VISAKHA) ཞེས་པའི་གཞོན་ནུ་མ་དེ་ནི། འབྱོར་ཕྱུག་ཕུན་སུམ་ཚོགས་པའི་ཁྱིམ་བདག་ཅིག་གི་བུ་མོ་སྟེ་གཏོང་བ་ཡངས་ཤིང་དད་སྟོབས་ཆེ་བ་ཞིག་ཡིན། མོ་རང་ལོ་ན་བདུན་ལ་སོན་སྐབས་སངས་རྒྱས་བཅོམ་ལྡན་འདས་ཁོང་ཚོའི་ཡུལ་ལུང་དེར་ཕེབས་པ་ན། ཝི་ས་ཁ་ཡི་ཨ་མྱེས་ཀྱིས་གནས་ཚུལ་དེ་ཐོས་ནས་མོ་རང་སངས་རྒྱས་བཅོམ་ལྡན་འདས་གདན་འདྲེན་ཞུ་བར་མངགས། བུ་མོ་ཝི་ས་ཁ་ནི་ལོ་ན་ཆེས་ཆུང་ན་ཡང་ཆོས་ལ་དད་སེམས་ཆེ་ཞིང་བཟང་པོའི་སྤྱོད་ཚུལ་དང་ལྡན་པ་ཞིག་ཡིན་པས། སངས་རྒྱས་བཅོམ་ལྡན་འདས་ཀྱི་སྙན་འཇེབས་གསུང་ངག་གི་གདམས་པ་ལ་ཉན་པས་འཕགས་ལམ་གྱི་ཐོག་མ་སྟེ་རྒྱུན་དུ་ཞུགས་པའི་གོ་འཕང་ཐོབ་བོ། །ཕྱིས་སུ་མོ་རང་ལོ་ན་བཅོ་ལྔར་སོན་སྐབས། བྲམ་ཟེ་ཁ་ཤས་ཀྱིས་མཐོང་སྟེ་བསམ་པར། མཛངས་མ་འདིས་ངེད་ཅག་གི་སློབ་དཔོན་གྱི་ཆུང་མ་བྱས་ན་ཅི་འདྲའི་འོས་ཤིང་འཚམ་པར་འདུག་སྙམ་དུ་བསམས་སོ། ། བྲམ་ཟེ་དེ་ཚོས་སློབ་དཔོན་གྱི་མཚན་ལ་པུནྣ་ཝདྡྷ་ན། (PUNNAVAD-DHANA) ཟེར་ཞིང་ཁོང་ནི་འབྱོར་ཕྱུག་ལྡན་པའི་ཁྱིམ་བདག་མི་ག་ར (MIGARA) ཡི་སྲས་ཡིན། གཞོན་ནུ་མ་ཝི་ས་ཁ་ནི་ཆེས་གཞོན་ཤ་དོད་ལ་གནག་སྣུམ་གྱི་སྐྲ་ལོས་མཛེས་ཤིང་བྱད་བཟང་བ། སྒེག་པའི་ཉམས་དང་ལྡན་ཞིང་རེག་འཇམ་གསེར་མདོག་གི་པགས་པས་གཡོག་པ་སོགས་མདོར་ན་བུད་མེད་ཀྱི་ཡོན་ཏན་ལྔ་དང་ལྡན་པ་ཞིག་གོ །དེ་ནས་བྲམ་ཟེ་དེ་རྣམས་ཀྱིས་གཞོན་ནུ་མ་ཝི་ས་ཁ་དང་ཁོང་ཚོའི་སློབ་དཔོན་པུནྣ་ཝངྡྷ་ན་རྣམ་གཉིས་ཀྱི་གཉེན་སྒྲིག་ལ་གྲ་སྒྲིག་གི་སྟ་གོན་བྱས། གཞོན་ནུ་མ་ཝི་ས་ཁ་ཡི་གཉེན་སྒྲིག་གི་ཉིན་མོར། རྣམ་དཔྱོད་ཕུལ་དུ་བྱུང་བའི་རང་གི་ཡབ་ཆེན་གྱིས། མོ་ལ་གཤམ་གསལ་གྱི་དོན་ཚན་བཅུ་བོ་སློབ་སྟོན་གྱི་ཚུལ་དུ་གདམས།
༡༽སྐྱེས་དམན་ཞིག་ལ་མཚོན་ན། སྐྱེ་བོ་གཞན་གྱི་མདུན་དུ་རང་གི་ཁྱོ་ག་དང་ཡང་ན་ཁྱོ་གའི་ཕ་མ་སྟེ་གྱོས་སྒྱུག་གཉིས་ལ་སྨད་ར་སོགས་བྱེད་མི་ཉན་ཞིང་། ཐ་ན་ཁོང་ཚོའི་ཞན་ཆ་དང་ནང་གི་རྩོད་རྙོག་ཙམ་ཡང་ཕྱི་མིའི་སར་གང་བྱུང་སྒྲོག་མི་ཉན།
༣༽གཡར་བའི་དངོས་པོ་ཚུར་སྐྱེལ་མཁན་རྣམས་ལ་ཅ་དངོས་གཡར་དགོས།
༤༽གཡར་བའི་དངོས་པོ་ཚུར་མི་སྐྱེལ་མཁན་རྣམས་ལ་ཅ་དངོས་གང་ཡང་གཡར་མི་རུང་།
༥༽དབུལ་ཕོངས་དང་ཉམ་ཐག་པའི་གྲོགས་མཆེད། རང་གི་གཉེན་ཚན་སོགས་ཀྱིས་གཡར་བའི་དངོས་པོ་ཚུར་མི་སྐྱེལ་ནའང་། ཁོང་ཚོར་གང་མཁོ་བའི་ཅ་དངོས་ངེས་པར་དུ་གཡར་དགོས།
༡༩༠༤ལོ།
༡༩༠༤ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
རླུང་རྟ།
རླུང་རྟ་ནི་བོད་ཀྱི་མཚོན་རྟགས་གཅིག་ཡི
སྤོས་བསངས་
སྤོས་དང་དྲི་ཞིམ་ཕྱེ་མའི་བསངས་དུད།།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྤོས་ཤེལ་
ཀློང་རྡོལ་བླ་མ་རིན་པོ་ཆེའི་བརྟག་ཐབས་ནང་སྤོས་ཤེལ་ལ་། སྤོས་ཤེལ་སྦུར་ལེན་ཁ་ཆེ་མོང་གོལ་དང་།  མངའ་རིས་མཚོ་དང་མོན་གྱི་ཡུལ་ནས་འབྱུང་།  ཁ་ཆེ་གུར་གུམ་མདོག་འདྲ་བཟང་བ་དང་།  དཀར་སྐྱ་ཆུ་སྦུར་འདྲ་དང་དམར་ནག་ངན་།  རྫུས་མ་ག་བུར་སྤོས་དཀར་བསྡུས་པའི་བཅོས་།  ཕྱི་ཡི་རྒྱ་མཆོ་བཅུད་བསྡུས་བཟང་ཤོས་ཡིན་།  འདམ་སོགས་དུག་ཆུ་ལས་ཐོན་ངན་པ་ཡིན་།   ཞེས་སོ།།
༼དུང་དཀར་ཚིག་མཛོད་ཆེན་མོ་༽ལས་བཏུས།
སི་མ་ཆན།
སི་མ་ཆན་(རྒྱ་སྐད།:司马迁)ནི་ཀྲུང་གོའི་ལོ་རྒྱུས་མཁས་ཅན་གཅིག་ཡིན་ཞིང་(སྤྱི་ལོའི་སྔོན་གྱི་དུས་རབས་༡༣༥ནས་༨༦བར།)
སྤྱང་ཚེར་
༼དུང་དཀར་ཚིག་མཛོད་ཆེན་མོ་༽ལས་བཏུས།
སྤྱད་པ་རྣམ་སྦྱོང་གི་དམིགས་པ་ལྔ་
མི་སྡུག་པ་། བྱམས་པ་།  རྟེན་འབྲེལ་།  ཁམས་ཀྱི་རབ་དབྱེ་། དབུགས་འབྱུང་རྡུབ་བགྲང་བ་བཅས་ལྔའོ།།
གཡུང་དྲུང་།
གཡུང་དྲུངེ་ (卍) ནི་བོད་ཀྱི་མཚོན་རྟགས་གཅིག་ཡིན།
ཞང་ཞུང་ཡུལ་གྱི་སྣོད་བཅུད་
ལྷོ་འཛམ་གླིང་གི་ཆགས་ཚུལ་བཀོད་པ་ལེགས་བཤད་སྣང་བའི་འོད་ཟེར་ཞེས་བྱ་བ་བཞུགས།
“དང་པོ་ནང་ལུགས་སྔོན་གྱི་བཀའ་ལུང་ལྟར་དབྱེ་ན། འཛམ་གླིང་འདི་ལ་ཡུལ་ཆེན་པོ་བཅོ་བརྒྱད། ཡུལ་ཕྲན་དགུ་བཅུ་རྩ་གཉིས། མཐའ་འཁོབ་སྟོང་དང་ལྔ་བརྒྱ་ཡོད་པར་གསུངས་པ་རེ་རེར་བརྗོད་ནུས་མིན་ཀྱང་གང་ཐོས་ཚད་གསུམ་དང་འབྲེལ་རི་་བཤད་ཀྱི་ཐོག་མར་ཡུལ་ཆེན་བཅོ་བརྒྱད་ལ་དབྱེ་ལུགས་གཉིས་ཏེ། རྒྱལ་བསྟན་དར་ཁྱབ་བསོད་ནམས་ཀྱི་དབང་དུ་བྱེད་པ་དང་། མི་སའི་སྟོབས་འབྱོར་མངའ་དབང་གི་སྒོ་རུ་དབྱེ་བ་གཉིས། དང་པོ་ནི། སྟག་གཟིག ཞང་ཞུང་། རྒྱ་གར། རྒྱ་ནག ཨོ་རྒྱན། ཁ་ཆེ། བྲུ་ཤ ཏ་ཟིག གྲུ་གུ། ཕྲོམ། ཡུ་གུར། ཧོར། སོག འཇང་། མོན། ལི། མ་སང་། བོད་དང་བཅོ་བརྒྱད། ༧ ཕྱི་མ་ནི། ཤམ་བྷ་ལ། བྷ་ར་ཏ། ཙི་ན། བེ་རི་ཡ། ཛ་པན། ར་སི་ཡ། ཨིང་ལཻནྜ། ཛར་མེན། ཕ་རན་སོ། ཨི་ཊ་ལི། ས་པེན། ཊར་ཀི པར་ཤི་ཡ། ཨ་ཕྲི་ཀ ཨམ་རི་ཀ་༢ ཨ་སེ་ཊར་ལི་ཡ། ཨ་ཊར་ཀརྚི་ཀ་དང་བཅོ་བརྒྱད། འདི་ལྟར་དབྱེ་ཚེ་བྷ་ར་ཏའི་ཁོང་དུ། རྒྱ་གར། ཨོ་རྒྱན། ཁ་ཆེ། མོན། ལི། ༧ ཙི་ནའི་ཁོང་། རྒྱ། འཇང་། མ་སང་། བོད། ཞང་ཞུང་། ༧ བེ་རི་ཡའི་ཁོང་། ཕྲོམ། གྲུ་གུ། ཡུ་གུར། ཧོར། སོག ༧ ཏ་ཟིག་རུ་སོ་དང་། བྲུ་ཤ་པར་ཤི་ཡ་ལ་འདུས། ཡང་ཧོར་སོག་གཉིས་ཙི་ནའི་ཁོང་དུ་བརྩི་བའང་ཡོད།” ཅེས་དང་།
ཡུལ་ཆེན་གཉིས་པ་ཞང་ཞུང་ནི། སྟོད་ལ་དག་བྱང་རྩེ་ཀེ་ཊུའི་རི་དང་། ལྷོ་རྩེ་ནན་གི་གངས་ནས་བཟུང་། ཧི་མ་ལའི་རི་གསེང་བརྒྱུད་མང་ཡུལ་སྨད་ནས་བྱང་ངོས་ཐོན་ཏེ་ལྷོ་མཐའ་བྱང་གི་བསམ་གཏན་གངས་བཟང་ཡན། བྱང་མཐའ་བྲུང་གི་རྫ་རྒན་ཡོལ་པོ་ནས་བྱང་བྱེ་མའི་རི་བརྒྱུད་ཀོ་ཡན་ལུ་ནི་རི་ངོས་ལ་ཐུག་གི་བར་གངས་རིའི་ལྗོངས་ཆེན་པོ་འདི་ལ་བསིལ་བ་ཅན་ཞང་ཞུང་གི་ཡུལ་ཞེས་གླེང་སྟེ། དེ་ལ་ས་གཞིའི་ཚད། མི་སྡེའི་གྲངས། དེར་ཡོད་ཀྱི་རི་ཀླུང་སེམས་ཅན་བཤད་པའོ། །དང་པོ་འཛིན་མའི་རྒྱ་ཁྱོན་ནུབ་རྩེ་ནས་ཤར་མཐའི་བར་དཔག་ཚད་༡༠༠ལ་མི་ལི་༡༨༢༠། བྱང་མཐའ་ནས་ལྷོ་ཟུར་བར་དཔག་ཚད་ལ་༦༨ལ་མིལ་༡༢༢༥ཡོད། སྤྱིར་ས་ཁ་མཐོ་བ། རྒྱ་ཁྱོན་ཡངས་པ། ས་གཙང་ཆུ་གཙང་གཙང་རིགས་ལྷ་མི་འདུ་བའི་ས་བསིལ་ཞིང་རིག་པ་དྭངས། དབྱར་གཞུང་ལས་རྩི་ཤིང་ལོ་ཏོག་མི་སྐྱེ་ཞིང་ཆུ་བོ་འཁྱགས། ཁ་བ་འབབ། ལྷག་རླུང་སྐྱོན་དང་ཉི་འོད་ཡོན་ཏན་དུ་བྱེད་པའི་ས། དུས་བཞི་རུ་བརྩི་སྟེ། དཔྱིད། དབྱར། སྟོན། དགུན་ཏེ་དབྱར་ངོ་མ་གཏོགས་གྲང་། ཁྱད་པར་བྱང་ཐང་ཁ་ཡན་དང་རི་རྩེ་མཐོ་བ་རྣམས་ནི་དབྱར་ཡང་དགུན་ལྟར་གྲང་། བྱང་རིགས་འགའ་ཞིག་འབྲུ་ཙམ་མེད་པར་ཤ་ཟ་སྡོད་པའང་ཡོད། བྱེ་བྲག་རོང་རྒྱུད་ཀུན་ཏུ་འབྲུ་གྲོ་ནས་སོགས་སྐྱེ། ཕྱོགས་ཀྱི་ས་མཚམས་ནུབ་རྩེ་སེང་པ། དེ་ནས་ལྷོ་རྒྱུད་རིམ་པར་ཁ་ཆེ། ཐོ་གར། ཟ་ཧོར། མོན། ལི། བོད། ཤར་མཐའ་སུམ་པ་བཅས་ལ་ཐུག བྱང་ངོས་ས་སྟོང་བྱེ་མའི་རི་ཐང་ནས་ཕར་ལ་ཀུ་ཡན་ལུ་ན་ཞེས་པའི་གངས་རིའི་རྒྱུད་ཀྱིས་བཅད། ས་དབྱིབས་འདི་འདྲ་***ལ། མཐའ་སྐོར་དཔག་ཚད་༣༠༦ལ་མིལ་༥༥༥༠ཡོད། རྒྱ་མཚོ་ནས་རི་རྩེ་མཐོ་སའི་བར་ཕི་ཊི་༢༨༢༥༠ཡོད། ༧ དེང་གི་གྲུབ་མཐའ་ནི་ཕལ་ཆེར་དཀོན་མཆོག་གསུམ་སྐྱབས་སུ་འཛིན་ཞིང་དེ་དང་དེ་རིགས་སྤྲུལ་པ་བཅས་ལ་མཆོད་ཡུལ་དུ་བརྩི་བའོ།།
གསུམ་པ་དེ་ལ་གནས་པའི་རི་དང་། མཚོ། གཙང་པོ། དུད་འགྲོ་བཅས་ལས། དང་པོ་རི་ནི། སེང་པ་དང་ཡར་ཀྱེན་མཚམས”ཀཻ་ཊུ”ཞེས་གངས་མུ་ཝེར་རྩེ་ཕི་ཊི་༢༨༢༥༠མཁའ་ལ་སླེབས་པ། ལ་དག་དང་རུ་ཐོག་གི་བྱང་མཚམས་མུ”པཏ་ག”ཞེས་གངས་ཤེལ་རྒྱུང་ཕི་ཊོ་༢༣༨༩༠མཁའ་ལ་རྩེ་བསྙེགས་པ་དང་། སེང་དང་ཁ་ཆེའི་མཚམས”ནན་ག”ཞེས་གངས་ཕུ་ཝེར་རྩེ་མོ་ཕུ་ཊི་༢༦༦༢༩ནམ་མཁར་བརྙབ་པ། གངས་རི་དེ་གསུམ་གཙོས་ཧི་མ་ལ་ཡ། ཛ་སན་ར། ཀ་ར་ཀུ་རམ། ཀོ་ཝན་ལུ་ན་སོགས་རི་རྒྱུད་མང་ནང་༼གངས་༽ཆེན་པོ་དེ་བཞིའི་རྒྱུད་ནི་ཞང་ཞུང་ས་ཁྱོན་བརྒལ་ཏེ་སོང་བས་རྒྱུད་ཀུན་བཤད་མི་དཔག་ཀྱང་གཙོ་ཆེ་འགའ་རེ་བཀོད་ན། དང་པོ་ཧི་མ་ལ་ཡའི་བརྒྱུད་ཅེས་པའི་རྒྱུད་དུ། ལ་དག་དང་། ཐོ་གར་གྱི་མཚམས་མ་རྒྱུད་གངས་ཆེན་རིགས་ལྔ། གུ་གེ་དང་ཉི་ཏིའི་མཚམས་ཀ་མེ་ཊ་ཞེས་གངས་སྨན་རྒྱལ་མོ་༢༥༤༣༡། ཉི་ཏི་དང་ཅོ་ནམ་མཚམས་ནན་ད་དེ་ཝི་༢༣༣༣༠། སྤུ་ཧྲེང་དང་གླེ་མའི་སར་སྨན་མོ་ནག་ཉིལ་སམ་སྟག་རི་ཁྲ་བོ་༢༥༣༥༥། གྲོ་ཤོད་དང་ལི་སྟོད་མཚམས་དཔལ་རྒྱུང་འ་མོ་༢༥༤༥༠། མང་ཡུལ་དང་ལི་ཡི་མཚམས་དྷོ་ལ་གི་རི་༢༥༣༥༥་བཅས།
གཉིས་པ་ཛ་སཀ་རའམ། ཀཻ་ལལ་ཤ་པར་ཝད་ཅེས་པའི་རྒྱུད་ཞང་ཞུང་དཀྱིལ་གཞུང་བཤག་སྟེ་ཡོད་ན། དང་པོ་ལ་དག་དང་། རུ་ཐོག གུ་གེ་གསུམ་གྱི་དབུས་གཡའ་གངས་ཀྱི་རི་སྟག་ལ་༢༢༨༧༥། མངའ་རིས་སྐོར་གསུམ་དབུས་ལྟེར་གངས་ཅན་གྱི་ཏི་སེ་༢༥༩༨༠། གུ་རིབ་ཀྱི་ས་ལ་གངས་ཀྱི་རི་ཡེ་རྗེ་༢༤༩༧༠། གུ་རིབ་ཀྱི་བྱང་ངོས་ཞལ་ཡས་གངས་འཇམ་༢༥༦༧༠། ནག་ཚང་གི་ས་ལ་གངས་བྲག་གི་རི་སྟ་སྒོ་༢༥༧༨༥། བོད་དང་གྲུམ་ཡག་གི་མཚམས་གཡའ་བྲག་གི་རི་གཙང་ལྷ་ཕུ་དར་༢༠༨༧༥། བོད་དང་ཤིང་གེར་མཚམས་བརྟན་མའི་ཤ་མེད་གངས་དཀར་༢༥༦༦༠། བོད་དང་འདམ་གྱི་མཚམས་གངས་གཉན་གྱི་རི་ཐང་ལྷ་༢༢༧༢༥་བཅས།
གསུམ་པ་ཀ་ར་ཀུ་རམ་པར་ཝད་ཅེས་པའི་ལྷོ་རྒྱུད་ཞང་ཞུང་བྱང་ངོས་ནས་སོང་སྟེ་དང་པོ་དང་པོ་རུ་ཐོག་གི་ས་ལ་གེ་ཁོད་གཉན་ལུང་༢༢༧༢༥། སྒེར་རྩེའི་ས་ལ་ཁྱུང་མོ་རི་ནག ནག་ཚང་གི་བྱང་ངོས་མུ་གུའི་རི་རྒྱུད་༡༧༩༧༥། ཨ་མདོའི་བྱང་ངོས་ཙི་གི་རྫ་ཅུང་༢༡༩༥༥། སྒྲོ་གད་སྨུག་མོ་༢༢༢༥༠། དེ་ནས་རྫ་ནམ་ར་བེ་རྒན་༢༡༩༦༠། ཅུང་སྨུ་གུ་མཐོན་པོ་༢༡༣༥༠། རྒོད་ཀྱི་རྫ་སྐྱ་༢༡༩༥༣། གོ་ར་བྲག་ནག་༢༡༨༤༠། ཁང་རྗེ་ཞལ་དཀར་༢༡༩༩༨། ལྷ་རྒོད་མདུང་རྩེ་༢༦༠༤༠། བསམ་གཏན་གངས་བཟང་༢༦༣༥༠། བྲུང་གི་རྫ་རྒན་ཡོལ་པོ་༡༩༩༦༥ཡན་གྱིས་ཤར་མཐའ་བསྐོར་ཏེ་ཡོད། ཡང་དེའི་བྱང་རྒྱབ་ཀ་ར་ཀུ་རམ་རིའི་མཐའ་བྱང་རྒྱུད་དུ་གཙོང་ཟི་གངས། གངས་སྦོ་ལུག རྫ་རག་གཞོང་། མ་མོ་ཙཀྲ།
བཞི་པ་ཀོ་ཝན་ལོ་ན་པར་ཝད་ཅེས་པའི་རྒྱུད་བྱང་མཐའ་ཧོར་ས་མཚམས་ན་ཡོད་དེ། དང་པོ་རི་ཐོག་གི་བྱང་རྒྱབ ཧོར་གྱི་མཚམས་རི་ལྕོགས་ལ་མཚལ་རྩེ་༢༢༣༡༠། དེ་ནས་མར་ལ་བྱེ་རི་བྱེ་ཐང་གི་ཕ་རོལ་ཏུ་བྱང་གི་གངས་རྒན་སྐྱ་བོ་༢༢༣༤༠ཞེས་པ་ཡོད། དེ་ནས་མར་ལ་བྱང་ཐང་མང་པོའི་ཕར་ཀ་ན་ཨ་ཆེན་གངས་དཀར་སྟག་རྩེ་༢༢༡༥༠ཞེས་པ་ཡོད། དེ་ནས་མར་ལ་བྱང་གི་ཇོ་བོ་དྷམ་ར་ནས་མཐིང་གི་རི་རྒྱུད་ལ་ཐུག་པ་ཡིན།
གཉིས་པ་མཚོ་ནི་མིང་གྲགས་ཆེ་བ་འགའ་རེ་ནི། དང་པོ་སྐོར་གསུམ་དབུས་དཀྱིལ་ཛྷིལ་མན་སི་རོ་ཝར་ཞེས་མ་པང་གཡུ་མཚོ་གཏིང་ཟབ་ཕི་ཊི་ཡོད་ཟེར། དེ་བཞིན་ལ་ངག་གསེར་མཚོ། གུང་ཆུང་དངུལ་མཚོ། ཟོམ་ཤང་ལྕགས་མཚོ་བཞི་ཉེ་བར་ཡོད། རུ་ཐོག་གི་བྱང་རྒྱབ་མཚོ་ཆེན་༢སྣེ་སྦྲེལ་དང་། སེང་ཁོལ་གྱི་བྱང་མཚོ་ངང་ལ་གུ་རིབ་ཀྱི་ས་ལ་ད་རོག་མཚོ། ནག་ཚང་ཚོག་ཅུའི་ས་ལ་ཏྲེ་དེ་མཚོ། སེང་ཇེས་དང་འོམ་བུའི་སར་དྭང་ར་མཚོ། ལྷོ་བྱང་དུ་ད་ཡར་དང་། དང་ཆུང་༢། ལེས་སྟོད་སར་ངང་སིར་མཚོ། སྒོམ་ནག་སར་དུག་བུག་མཚོ། གཞུང་སྨད་སར་ཤིང་གེར་བྱང་། ཏྲེ་རུ་དང་གནམ་རུའི་སར་གནམ་མཚོ་ཕྱུག་མོ། དེ་ནས་གྱེར་མཚོ། གསེར་མཚོ། སྤམ་མཚོ། འབུམ་མཚོ། མདུང་མཚོ། དར་མཚོ། དྷར་རུའི་མཚོ། ཞ་གོལ་མཚོ། གཡག་ཐོད་མཚོ། མཚོ་ནག་སོགས་ནས་ཡར་ལ་བྱང་རྒྱུད་དུ་མཚོ་ཤིན་ཏུ་མང་བས་བརྗོད་མི་བཏུབ་བོ། །